ועדת הפנים ואיכות הסביבה, כנסת 17, פרוטוקול מספר 154, 2007-05-16 09:00

אופיר פינס-פז: בוקר טוב.

אופיר פינס-פז: אני מתכבד לפתוח את ישיבת ועדת הפנים והגנת הסביבה של הכנסת.

אופיר פינס-פז: על סדר היום שתי הצעות לסדר, של חבר הכנסת מגלי והבה ושל חברי הכנסת חנא סוייד, בנוגע להדחה של ראשי רשויות ופירוק מועצות מקומיות.

מגלי והבה: תודה, אדוני היושב ראש.

מגלי והבה: בוקר טוב.

מגלי והבה: הקדמנו את הישיבה ל-09:00 וזה מקשה על חלק מראשי הרשויות, כי התוכנית היתה שנתחיל באיחור.

אופיר פינס-פז: בוא, זה כנסת.

אופיר פינס-פז: מה זה?

מגלי והבה: נכון, זה בסדר – גם על זה מותר להעיר, אדוני היושב ראש.

אופיר פינס-פז: על מה להעיר?

אופיר פינס-פז: על זה שמתחילים בתשע בבוקר?

מגלי והבה: אדוני היושב ראש, אתה רוצה להתחיל לנהל לוחות זמנים?

מגלי והבה: אז בסדר.

מגלי והבה: התחלנו בתשע, הקדמנו, יש אנשים שגרים שלוש שעות וחצי נסיעה.

אופיר פינס-פז: הדיון הוא של הכנסת.

אופיר פינס-פז: האורחים הם מכובדים, אבל הם לא העיקר.

מגלי והבה: אני שמח שהדיון הוא של הכנסת, אבל יש לו לא פחות השלכות ציבוריות, מי שהיה שר פנים, על אלה שנוגעים בדבר.

אופיר פינס-פז: אחרת אני מניח שלא היית שם את זה על סדר היום.

מגלי והבה: בכל אופן, הדיון הזה התחייב בעקבות החלטת משרד הפנים לפרק שלוש רשויות מקומיות.

מגלי והבה: בעצם, בעיות הרשויות המקומיות מוכרות לכולנו, ואני רוצה לפתוח ולהגיד שמרכז המחקר והמידע של הכנסת הכין עבודה טובה, ונתן לנו את הנתונים ואני רוצה להודות להם על כך, אבל כשישמעו את הדברים, הם ילמדו איפה הם לא נגעו ובאיזה מקומות הם לא היו.

מגלי והבה: הם פירטו לנו מהם הכללים שבגינם ניתן לפטר או לפזר מועצה.

מגלי והבה: אם נסתכל בסעיף 2 לתקנות, אז על שר הפנים לפזר רשות מקומית במקרים אלה: שיעור גירעון שוטף של למעלה מ-15%, וכמובן, שיעור גירעון מצטבר של למעלה מ-30%, ומפורט שם איך ומהן הסיבות שיכולות להביא את שר הפנים או משרד הפנים להחליט על פיטורי ראשי רשויות או פיזור רשויות.

מגלי והבה: וכאן נשאלת בעצם השאלה העיקרית – ואם ניקח, לדוגמה, את ירכא, שאני מלווה אותם מהיום הראשון – אנחנו יודעים שראש המועצה הגיע אחרי איחוד רשויות.

מגלי והבה: אדוני יודע טוב מאד שהיה איחוד רשויות, והאיחוד רשויות פורק אחרי כמה חודשים, אבל המועצה המשיכה להתנהל.

מגלי והבה: והגירעון המצטבר שהיה קיים באותה מועצה המשיך להתקיים.

מגלי והבה: והאבסורד הוא שהנתונים שראש המועצה נכנס אליהם שמו אותם על השולחן של משרד הפנים, של השר, של המנכ"ל, של הפקידות, ואי אפשר היה, מאותו רגע – למרות שאנחנו מדברים על ראש מועצת ירכא שנבחר בספטמבר 2004, ובא ומצא מצב נתון, שאנחנו, כאנשי ציבור שהכרנו את העובדות, אמרנו:

מגלי והבה: איך מועצה יכולה להמשיך ולתפקד כך, עם גירעון מצטבר, עם חובות של קרוב ל-125 מיליון ₪ למועצה.

אופיר פינס-פז: הוא התחיל עם גירעון ענק.

מגלי והבה: 125 מיליון ₪,, באותה תקופה.

מגלי והבה: והוא בא ואמר בספטמבר: אוקי, חברים, אני רוצה לעשות תוכנית הבראה.

מגלי והבה: מתי חתמו אתו תוכנית הבראה?

מגלי והבה: בנובמבר 2004, חודש וחצי אחרי שהתחיל.

אופיר פינס-פז: שזה יפה.

מגלי והבה: כן.

מגלי והבה: העובדות רשומות כאן.

מגלי והבה: וכאן, מה שחסר לי בדף של מרכז המחקר והמידע זה, שהם לקחו את הנתונים שידועים דרך משרד הפנים, אבל לא לקחו את הנתונים מהמועצה והאנשים שהיו בעניינים, על התאריכים והעובדות האלה.

מגלי והבה: וכשאתה בא ואומר לאותו משרד פנים – ואני שמח, אדוני, שהיית שר פנים, לא סתם שר, אז אתה יכול לראות את הדברים משני הצדדים.

מגלי והבה: מחתימים ראש עיר או ראש מועצה, ואחר כך, כשאומרים לו: תתחיל לבנות את תוכנית ההבראה ואנחנו נלווה אותך, לא לקחו בחשבון, בעצם – אמרו לו: תפטר עובדים – אז מי התנגד 8 או 9 חודשים לפיטורי עובדים?

מגלי והבה: לא משרד הפנים.

מגלי והבה: המשרד רצה להוציא אותם – צווי בתי המשפט, ההסתדרות, שמנעו פיטורי עובדים.

מגלי והבה: מצד שני, אומרים לאותן רשויות: אתם לא תעשו את ההבראה, לא תקבלו מה שמגיע לכם.

מגלי והבה: והגענו למצבים אבסורדיים שלא שולמו משכורות, לא טופלו – כשאני מדבר על רשויות מקומיות, לא טופלו הדברים המינימליים של רשויות.

אופיר פינס-פז: תן לי לעזור לך.

מגלי והבה: בבקשה.

אופיר פינס-פז: השאלה הגדולה היא האם משרד הפנים עמד בהסכם ההבראה.

מגלי והבה: בדיוק על זה אני רוצה לדבר.

אופיר פינס-פז: אני אומר לך: בתקופה שלי, משרד הפנים, בגלל משבר דקסיה והאשראי, לא הצליח לעמוד בחלק גדול מתוכנית ההבראה.

אופיר פינס-פז: על זה היה פיצוץ ביחסים בין מנכ"ל משרד ראש הממשלה, אילן כהן לבין החשב הכללי זליכה.

אופיר פינס-פז: ובסוף מי ששילם את המחיר זה משרד הפנים, הרשויות המקומיות, שאנחנו לא עמדנו בהסכם ההבראה, בכל מה שקשור לאשראי הבנקאי, שהוא היה חלק גדול מתוכנית ההבראה.

נאדיה חילו: אז מה?

נאדיה חילו: זה חד צדדי?

מגלי והבה: תודה.

מגלי והבה: התכוונתי להגיע לשאלה הזאת, והיא באמת שאלה שמתחייבת.

מגלי והבה: אנחנו יודעים לאן הגענו עם זה.

מגלי והבה: באו, ליוו.

מגלי והבה: אמרו לאותן רשויות: אנחנו נותנים לכן חשב מלווה.

אופיר פינס-פז: מנכ"ל משרד הפנים, רם בליניקוב, אומר: סוגייה הזאת, בנושא ירכא, לא היתה רלוונטית.

מגלי והבה: מה אתה מצפה ממנו שיגיד?

אופיר פינס-פז: רק את האמת, למה אני מצפה?

אופיר פינס-פז: בגלל משבר האשראי היתה בעיה לכל השלטון המקומי.

אופיר פינס-פז: יכול להיות שבירכא לא מכירים אותה.

מגלי והבה: אוקי, אבל באו ומינו חשב כללי לאותה רשות.

מגלי והבה: אף אחד לא מתעלם, אגב, מהבעיות של ירכא, ואנחנו יודעים שציינו אותן, שיש שם מתן הנחות לא חוקיות או חיובי ארנונה מוטעים, עלויות לא בהתאם לנהלים – אני מסכים, יכול להיות שאי סדרים קיימים, אבל יש סיבות לאי הסדרים האלה.

מגלי והבה: ובאו ומינו חשב מלווה של משרד הפנים.

נאדיה חילו: מה התפקיד של החשב?

מגלי והבה: שכל שקל שהמועצה מוציאה, זה רק באישור שלו.

מגלי והבה: וגם על זה יש לנו ביקורת בכנסת, כוועדת פנים, שאותם חשבים לא עסקו ביישור החשבונות.

מגלי והבה: היו להם עוד רעיונות, לא יודע, לנצל את המקום לדברים אחרים.

מגלי והבה: אבל זאת שאלה אחרת, לא ניכנס אליה, לגבי חשבים מלווים בכל הרשויות, שבמקום לעסוק בהבראה ולסייע ולהנחות ולטפל במועצות, הם עסקו גם בנושאים אחרים, וזה לא לזכותו של משרד הפנים.

מגלי והבה: כשאנחנו באים ורואים את כל הבעיות האלה, ומנסים לבוא ולהטיל את האחריות על ראש רשות שנבחר – אומרים לו: אנחנו לא עוזרים לך כל התקופה הזאת – אני מדבר על ספטמבר 2004, מדברים על שנה וחצי של ביקורת על פיה המועצה הזאת הולכת הביתה, בלי לתת לו את המענה המינימלי, של: איך לסייע לו להוביל את המועצה שלו.

מגלי והבה: יכול להיות שהטענות שהתחילו להצטבר – והמנכ"ל יודע כמה נלחמנו כל פעם מחדש כדי שהעובדים יקבלו משכורות, יקבלו מה שמגיע להם ויקבלו מענקי איזון.

מגלי והבה: אני גם לא מדבר על ההבדל או האפליה בין מענקי האיזון.

מגלי והבה: זו גם סוגיה אחרת.

מגלי והבה: לכן, כשאני בא ומסכם את כל נושא הרשויות, אני טוען שאין מקום לפזר את המועצות האלה.

מגלי והבה: אין מקום.

מגלי והבה: דרך אגב, איפה הפקידות הזאת שהיתה אחראית על המצב הזה, שיושבת במשרד הפנים וממשיכה לשבת שם?

מגלי והבה: איפה?

מגלי והבה: מה תפקידה?

מגלי והבה: אז רוצים לתקן, אז אומרים לצד אחד: כל האחריות נופלת עליך, אתה לך הביתה, אתה נבחר ציבור – והציבור בחר בך לפי כל זכות אלמנטרית ודמוקרטית – ואומרים: הפקידות תמשיך להיות.

מגלי והבה: אותה פקידות, דרך אגב, בהרבה מקרים.

מגלי והבה: אני אומר לכם: אם אני צריך למנות – והמנכ"ל יודע – את השעות שבילינו ועשינו למען אותן רשויות, יודע שהאחריות נופלת, לא פחות, על פקידות משרד הפנים.

מגלי והבה: אני רוצה לציין עוד נקודה חשובה לפני משפט הסיכום.

מגלי והבה: אנחנו יודעים שבעשר השנים האחרונות היתה הזנחה פושעת ביישוב הזה, עצמו.

מגלי והבה: איפה משרד הפנים?

מגלי והבה: למה לא הביא ועדות חקירה?

מגלי והבה: מנהל המחוז עדיין מכהן.

מגלי והבה: קציני המחוז עדיין מכהנים.

מגלי והבה: הם ראו והובילו והסתכלו, ולא באו ואמרו: בואו נטפל בסוגיות.

מגלי והבה: לא הסוגיה של האיחוד, לא הסוגיה של הירושה שהם קיבלו, והם אומרים: אנחנו מסתמכים על הדוחות של שנה וחצי.

מגלי והבה: ואגב, הדוחות האחרונים, של השנה הזאת, מוכיחים את השיפור הניכר – לא הייתי אומר מזהיר, אבל שיפור ניכר בגביית הארנונה, בשינוי המצב.

מגלי והבה: אני יודע שיש להם טענות לראש הרשות, אבל אי אפשר לבוא היום במחי יד ולהגיד: אנחנו מפזרים את ראשי הרשויות.

מגלי והבה: לכן, אני רוצה להציע כאן, אדוני המנכ"ל, או שההחלטה תגיע לידי כך שמשאירים את ראשי הרשויות ונותנים להם צוות מלווה – כי גם, דרך אגב, במקום ששמו ועדות קרואות, אני יודע לאיזה תוצאות הגענו, ויש פה שני חברי כנסת מאותו יישוב, אגב, שמאותו יום שנכנסה ועדה קרואה – אתם יכולים להיות בבית ג'אן – שאפילו נושא אחד לא טופל.

מגלי והבה: לא נושא האשפה, לא נושא התאורה, ויש ועדה קרואה שם.

רפיק סלאמה: עם אותו יושב ראש.

מגלי והבה: עם אותו יושב ראש.

אופיר פינס-פז: חוץ מאשר סיפור מצנע בירוחם, שהוא סיפור הצלחה לא מבוטל, אני לא מכיר סיפור של ועדה קרואה שהוכיחה את עצמה בצורה דרמטית.

מגלי והבה: ואני רוצה להגיד לזכותך, אדוני, שעמדת על כך שלא ישלחו את ראש המועצה בבית ג'אן, כי אמרת שצריך לתת צ'אנס, כשהיית שר הפנים.

אופיר פינס-פז: נכון.

אופיר פינס-פז: לפי דעתי יש עוד עשרים רשויות בקריטריונים האלה, של גירעון שוטף כזה וגירעון מצטבר כזה.

נאדיה חילו: אז מה?

נאדיה חילו: לפטר את כל המגזר הערבי, זה פתרון?

נאדיה חילו: מה הפתרון?

מגלי והבה: כן.

מגלי והבה: אני אומר: אם היו מפטרים את הרשויות והיו מפטרים את משרד הפנים, זו לא בעיה.

מגלי והבה: אבל כיוון שבאים להעניש רק צד אחד – זה לא צריך להיות.

מגלי והבה: ואני הולך להציע, אם כבר רוצים שהמועצה תפוזר ותלך הביתה: בואו נלך לבחירות.

מגלי והבה: ואז יבואו אנשי ירכא, מכירים את המקום, יודעים מי מתאים להם, מי ינהל אותם, ותהיינה בחירות תוך – מה החוק אומר, אדוני המנכ"ל?

מגלי והבה: – שלושים יום, שישים יום, תשעים יום.

מגלי והבה: ללכת לבחירות, משרד הפנים יתארגן לבחירות, יבוא על מגש חדש ושולחן חדש, גם ברשויות האחרות, ואז מי שמתאים, מי שיכול לנהל, ינהל.

מגלי והבה: אבל החיצים, בשום פנים ואופן לא נקבל שיהיו מופנים רק לראשי הרשויות.

מגלי והבה: יש לזה השלכות חמורות ומי כמוך יודע, ואנחנו לא רוצים להגיע, לא למריבות מיותרות ולא להפגנות מיותרות.

מגלי והבה: גם לא למלחמות פנימיות, כי אתה יודע על איזה רקע בנויות שם מערכות הבחירות והיחסים.

מגלי והבה: תודה לך.

אופיר פינס-פז: תודה רבה.

אופיר פינס-פז: אני רוצה רק לומר לפני שאני נותן רשות דיבור לחנא סוייד, שמשרד האוצר הודיע שאין לו מה לתרום לדיון וזה תואם עם משרד הפנים.

נאדיה חילו: פשוט בושה.

נאדיה חילו: רגע, הם תיאמו פעם משהו?

נאדיה חילו: זה הכל התנגדויות בדרך כלל.

נאדיה חילו: אני יודעת שהם מזיקים לפעמים לעניין.

אופיר פינס-פז: זו, כמובן, מבחינתי, עמדה צינית ומתחמקת.

נאדיה חילו: הם בדרך כלל באים להתנגח ולא לפתור.

אופיר פינס-פז: אבל אתם יודעים, הכנסת היא לא אירוע חד פעמי.

אופיר פינס-פז: אנחנו עוד נחזור לעניין הזה.

אופיר פינס-פז: בבקשה, חבר הכנסת סוייד.

חנא סוייד: תודה רבה אדוני היושב ראש.

חנא סוייד: דבר ראשון אני רוצה להודות לממ"מ על העבודה שהם עשו כאן.

חנא סוייד: עשו עבודה יסודית.

חנא סוייד: הם בעיקר הסתמכו על הדוח של מנכ"ל משרד הפנים, שכולל חלק ניכר מהעובדות ומהאינפורמציה, אבל לדעתי היה ראוי לדבר גם עם הרשויות.

חנא סוייד: לא להסתמך רק על מה שראשי הרשויות וחברי המועצות דיברו עם המנכ"ל או עם משרד הפנים, אלא ללכת למקור ראשון ולדבר עם ראשי הרשויות עצמם, על מנת לדלות מהם אינפורמציה רלוונטית.

חנא סוייד: אני לא מטיל ספק, כמובן, באמינות האינפורמציה שמשרד הפנים מסר לגבי הטיעונים של הרשויות, אבל ברור שכשמקבלים את האינפורמציה בדרך לא אמצעית, היא הרבה יותר טובה, במיוחד אצל אנשים שעושים מחקר ולא סתם רוצים לשכפל טענות.

חנא סוייד: הטענה העיקרית שלי היא שמשרד הפנים פעל בעניין הזה בפזיזות ומתוך מניעים פוליטיים, על מנת לטעון שכל הבעיה של חוסר תשלום משכורות לעובדים – שזה בערך הזמן שבו ההחלטות האלה, של פיזור המועצות, התקבלו – היא לא באשמת משרד הפנים אלא באשמת הרשויות המקומיות, ראשי הרשויות.

חנא סוייד: זו הטענה העיקרית שלי.

חנא סוייד: זו פעולה פוליטית, פזיזה, לא היה בה צורך לדעתי, ולכן משרד הפנים צריך לחזור ממנה.

חנא סוייד: ומה ההוכחה לכך?

חנא סוייד: בפירוק מועצה מקומית אי אפשר לפעול בצורה הזו.

חנא סוייד: לפחות היה צריך להקים ועדת חקירה.

חנא סוייד: לבוא לפרק ולפזר מועצה בצורה כזו, זו פעולה מאד גסה, שצריכה להיות לפניה פעולה של חקירה על ידי ועדת חקירה.

חנא סוייד: ועדת חקירה לא נעשתה כאן.

מגלי והבה: כמה פעמים אדוני היה ראש מועצה?

חנא סוייד: פעמיים.

חנא סוייד: שתי קדנציות.

חנא סוייד: ולכן יש כאן פזיזות.

חנא סוייד: אם מנכ"ל משרד הפנים אומר שפיזור המועצות הוא דבר שבחובה – לא שיש שיקול דעת, אלא זה דבר שבחובה – ואני אומר, ואני רואה מהמספרים שישנם כאן, שהמספרים לא כל כך הורעו.

חנא סוייד: גם ב-2003 היו גרועים, ב-2004 היו אותו דבר - - -

אופיר פינס-פז: השאלה היא אם יש מגמת שיפור או מגמת הידרדרות.

חנא סוייד: אותה מגמה, פחות או יותר – ואני אסביר את זה – אז אני שואל: שר הפנים, או מנכ"ל משרד הפנים, לא פעל לפני זה על פי חוק?

חנא סוייד: הוא לא היה מספיק ער למה שקורה ברשויות המקומיות, אם זה דבר שבחובה?

חנא סוייד: מה פתאום החובה הגיעה רק עכשיו, בעת שהיתה שביתה כללית במשק ומשרד הפנים רצה להסיח את הדעת ולהסיט את הדיון מהאחריות שלו על המצב הזה.

נאדיה חילו: זה שינוי במדיניות, כנראה.

אופיר פינס-פז: אל תשכח את הדיון על משבר השכר.

אופיר פינס-פז: בתקופתי לא היה משבר שכר.

חנא סוייד: זה בדיוק מה שאני אומר.

אופיר פינס-פז: אגב, לא במקרה לא היה משבר שכר.

אמין זאהר: היה שר פנים טוב.

חנא סוייד: זה בדיוק מה שאני אומר.

אופיר פינס-פז: גם עכשיו יש שר פנים טוב.

חנא סוייד: אני לא רוצה להגיד טוב או לא טוב.

חנא סוייד: אני אומר שכאן היתה קונסטלציה פוליטית מסוימת, שמשרד הפנים רצה לצאת ידי חובה ולהגיד: לא אני אשם אלא הרשויות המקומיות.

חנא סוייד: ולכן החלטה הזאת התקבלה בפזיזות.

חנא סוייד: דיברתי על העניין של ועדת חקירה שגם היא לא נעשתה, דבר שמורה על פזיזות.

חנא סוייד: אם רוצים לפזר מועצה לפי סעיף 206 לחוק העיריות, כן מקימים ועדת חקירה.

חנא סוייד: אותו אקט נעשה כאן ולא עושים ועדת חקירה.

חנא סוייד: אני, ברשותכם, רוצה להפנות תשומת לבכם לעניין של המספרים בעבודה הזו.

חנא סוייד: הרי לא צריך כאן להסתכל אך ורק על גירעון שוטף, אחוז, גירעון מצטבר, אחוז.

חנא סוייד: אלה מספרים שצריך לחרוש קצת יותר עמוק ולראות מה הם אומרים.

חנא סוייד: אם אנחנו מסתכלים בירכא – וזה נכון לגבי כל שאר הרשויות המקומיות – אז לדוגמא, ב-2003 היה גירעון של בערך 5 מיליון, שהוא בערך 10% מהגירעון השוטף.

חנא סוייד: כלומר: התקציב היה בערך 50 מיליון.

חנא סוייד: בשנת 2004, הגירעון השוטף הוא 41%, אבל התקציב של אותה שנה הוא 35 מיליון.

חנא סוייד: כלומר: מבערך 50 מיליון, התקציב ירד ל-35 מיליון.

אופיר פינס-פז: טוב.

אופיר פינס-פז: זו החלטת נתניהו-פורז.

חנא סוייד: טוב.

חנא סוייד: אז אני רוצה להגיד, להראות ולהוכיח במספרים, ששום דבר לא השתנה במועצות האלו.

חנא סוייד: אותו גירעון שהיה קיים לפני כן, רק התווסף.

חנא סוייד: ומכיוון שהתקציב ירד, האחוז עלה, אבל לא היו שינויים דרסטיים.

חנא סוייד: והאחריות על העניין הזה, של ירידת ההכנסות, במובן של ירידת התקציב, זו אחריות משרד הפנים, כי אנחנו יודעים שבין 2003 ו-2004 היתה ירידה דרסטית במענקי האיזון, אבל המועצות המשיכו להיות אותו דבר.

חנא סוייד: אפילו עם הזמן יש מגמה של התייעלות.

חנא סוייד: נכון, היא לא קרתה בשנה אחת, אבל יש מגמה של שיפור.

חנא סוייד: אם אנחנו מעמיקים את הבחינה של המספרים האלה - לא צריך להסתכל על המספרים.

חנא סוייד: תסתכלו ב-2006, ברוב המועצות שמדברים עליהן כאן, התקציב עדיין יותר נמוך מתקציב 2003.

חנא סוייד: זה אומר הרבה דברים.

חנא סוייד: לא יכול להיות שאנחנו נבוא רק בהאשמות וטענות נגד הרשויות המקומיות.

חנא סוייד: אני חושב שבעצם משרד הפנים מגלגל את האחריות מעליו על הרשויות המקומיות.

חנא סוייד: משרד הפנים הוא שקיצץ את התקציבים, והוא שגרם לכך שהמועצות המקומיות ייכנסו למצוקה רצינית.

חנא סוייד: בנוסף לכך אני חוזר ומציין ביתר שאת, את מה שהזכרת, אדוני יושב ראש הוועדה: שמשרד הפנים בעצמו לא קיים את ההתחייבויות שהוא לקח על עצמו בתוכניות ההבראה.

חנא סוייד: אני שמעתי את זה מהרבה ראשי מועצות – דווקא מוצלחים, דווקא עם מצב הרבה יותר טוב ברשויות שלהם – והם אומרים שמשרד הפנים לא עמד בהתחייבויות.

אופיר פינס-פז: זה אלה שאמרו שאין להם מה להוסיף לדיון ולכן הם גם לא באו.

חנא סוייד: אוקי, אני לא יודע בדיוק מי התקשר ומה בדיוק אמרו, אבל אני יודע שמשרד הפנים בעצמו לא תרם, לא לרשויות המקומיות.

חנא סוייד: אני רוצה להוסיף עוד נקודה.

חנא סוייד: אני רוצה להאמין שראש רשות נכשל בביצוע התפקיד שלו, מבחינה ניהולית.

חנא סוייד: מדברים כאן על שידרה ניהולית כושלת.

חנא סוייד: מה עם המועצה עצמה?

חנא סוייד: מה עם חברי המועצה?

חנא סוייד: עם אופוזיציה שבדרך כלל היתה מבקרת את ראש המועצה?

אופיר פינס-פז: זה על פי החוק, לא?

אופיר פינס-פז: מה זאת אומרת "על פי חוק"?

אופיר פינס-פז: בסדר, אבל יש חוק ויש ערכים.

אופיר פינס-פז: יש גם פילוסופיה של החוק.

אופיר פינס-פז: אז תשנה את החוק.

אופיר פינס-פז: בשביל זה אתה חבר כנסת.

אופיר פינס-פז: יש בזה משהו.

חנא סוייד: אוקי, אז אני רק רוצה להוכיח שיש כאן – תראה, אם אנחנו מדברים על סעיף 206 לחוק העיריות, שם, כשלא מאשרים תקציב, אני מבין שחברי המועצה הם חלק מהמחדל.

חנא סוייד: אבל במקרה הזה, חוסר עמידה בתוכנית הבראה, שהיא כולה של הדרג הניהולי, אני לא מבין מה החלק של חברי המועצה.

חנא סוייד: למה צריך להעיף אותם?

אופיר פינס-פז: אני יכול לסייע לך.

אופיר פינס-פז: כי למשל בחוק, כשראש רשות מקומית מתפטר, המועצה לא מתפטרת.

חנא סוייד: אוקי.

חנא סוייד: כי הם נבחרים בתהליכים נבחרים לחלוטין.

אופיר פינס-פז: זה החוק.

אופיר פינס-פז: אז יש פה חוסר הלימה מסוים.

חנא סוייד: לא, אני צריך להגיד כאן:

חנא סוייד: חברי המועצה נבחרים בהליך אחר לחלוטין.

חנא סוייד: ראש הרשות נבחר בהליך ישיר, חברי המועצה נבחרים בפתקים אחרים, בדרך אחרת.

חנא סוייד: אז אם ראש המועצה, לדוגמה, כשל, למה לבוא לחברי המועצות בטענות?

חנא סוייד: אני חושב שזה זלזול בבחירה הדמוקרטית של האוכלוסייה.

חנא סוייד: הרי זה משטר דמוקרטי.

חנא סוייד: הרי אנשים בוחרים - - -

אופיר פינס-פז: תציע שינוי חוק.

אופיר פינס-פז: זה החוק.

חנא סוייד: אבל אם אומרים ככה – בכל זאת מדובר על שיקול דעת.

חנא סוייד: אלא אם כן אתה מסכים שזה דבר שבחובה, חובה שלא ביצעת.

אופיר פינס-פז: אה.

אופיר פינס-פז: אתה אומר – אתה לוקח את זה בחשבון.

חנא סוייד: אוקי, בסדר.

חנא סוייד: זה שיקול דעת.

חנא סוייד: אני חוזר למה שהתחלתי: שיקול הדעת פה הוא מוטעה, פזיז, פוליטי, ולא היה חייב להגיע למסקנות האלה.

חנא סוייד: זה מה שאני טוען.

חנא סוייד: לכן, אני חושב שמן הראוי למשוך את ההחלטה הזו של משרד הפנים, היא החלטה פזיזה, היא לא ראויה, לדעתי היא גם לא תעמוד במבחנים משפטיים, ואני חושב שמן הראוי שמשרד הפנים יגיד: אוקי, אולי טעינו כאן במקרה הזה.

חנא סוייד: אני מסכים שאזרחים צריכים לשלם יותר ארנונה, צריכים לשלם יותר מים, ורק לפני יומיים שלושה, ועד ראשי הרשויות המקומיות הערביות יצא בכרוז ארצי לכל האזרחים הערביים: תשלמו ארנונה, תשלמו מים.

חנא סוייד: אני גם לא נגד שיהיה ליווי יותר הדוק של משרד הפנים לראש מועצה, אבל להגיע לידי החלטה גסה, פולשנית כזו, לפזר מועצה, ראש מועצה, חברי מועצה שאין להם כלום עם כל הבלגן הזה, ושמשרד הפנים עוד בהיסטוריה, לפני כן, אם היה אם יד על ההדק היה יכול להיכנס לתמונה ולתקן דברים והוא לא עשה זאת, ועכשיו הוא עושה את זה כך – מן הראוי שמשרד הפנים יחזור בו מההחלטה.

אופיר פינס-פז: אגב, בזמנו בג"ץ פסל את כל ההחלטות של השר פורז על פירוק המועצות אזוריות.

נאדיה חילו: כן.

נאדיה חילו: כמה פעמים.

חנא סוייד: אני מקווה שלא נגיע לזה.

אופיר פינס-פז: אדוני, מנכ"ל משרד הפנים, בבקשה.

רם בלינקוב: טוב.

רם בלינקוב: אני רוצה להגיד כמה דברים לפני כן ולהתייחס לכמה דברים שנאמרו פה.

רם בלינקוב: בהקשר למועצות – אני אתייחס ספציפית לירכא.

רם בלינקוב: מועצה אחרת שנמצאת בדף שלכם, אני מנוע מלקיים עליה כל דיון, כי היא בהליך משפטי.

רם בלינקוב: .

קריאה: איזו מועצה?

רם בלינקוב: כפר כנא.

רם בלינקוב: .

נאדיה חילו: למה?

רם בלינקוב: כי היא עתרה נגד הממשלה, ולכן אני לא מתכוון להתייחס לזה מטוב ועד רע.

רם בלינקוב: זה בבג"ץ אני גם ממליץ לכם לא להתייחס.

אופיר פינס-פז: והשתיים האחרות לא עתרו?

מגלי והבה: לא.

מגלי והבה: הם ילכו, אבל בטח רוצים לשמוע מה ההחלטה.

רבחי עמארה: למה, אדוני היושב ראש, למה אסור לדבר בוועדה?

נאדיה חילו: הוא – אסור לו.

נאדיה חילו: אבל אחרים יכולים לדבר.

רם בלינקוב: אני אמרתי לכם מה אני עושה, אחרים, שייקחו ייעוץ משפטי מעצמם - - -

אופיר פינס-פז: נשאל את היועץ המשפטי של הוועדה.

רם בלינקוב: אני לא נותן ייעוץ משפטי לאף אחד.

אופיר פינס-פז: בסדר, בבקשה.

רם בלינקוב: כמה דברים.

רם בלינקוב: קודם כל, אני רוצה להגיד לך, אדוני היושב ראש, שאני מצטער מאד שאגף התקציבים לא הגיע.

אופיר פינס-פז: שערורייה.

נאדיה חילו: אין להם גם שר עכשיו שישלוט בהם.

נאדיה חילו: גם ככה לא שלטו בהם, מקודם.

נאדיה חילו: הם בלי שר.

רם בלינקוב: אגב, אני אספר לך, מאחר שאתה יושב ראש ועדת הפנים שעוסקת גם בנושאים אחרים – אפשר חצי דקה בנושא אחר, רלוונטי לאגף התקציבים?

אופיר פינס-פז: בבקשה.

רם בלינקוב: אתמול היה דיון במועצה הארצית של תמ"א 35.

רם בלינקוב: אחד המרכיבים שלה הם עניינים תקציביים שקשורים לפריפריה.

רם בלינקוב: אגף התקציבים לא טרח להופיע בדיון.

אופיר פינס-פז: היועץ המשפטי של הוועדה אמר שאפשר להתייחס לכפר כנא.

רם בלינקוב: לעניין אגף התקציבים- זה לא קשור באופן ישיר, אלא באופן עקיף.

רם בלינקוב: אני צופה בעיות נוספות להמשך השנה מכיוון שתקציב האיזון של 2007 מקוצץ מול 2006.

רם בלינקוב: רק מהחודש הקרוב נביא לידי ביטוי במענקי איזון את הקיצוץ.

רם בלינקוב: אני אומר לך שיהיה לא טוב.

רם בלינקוב: קחו את זה לתשומת הלב.

רם בלינקוב: הדבר הנוסף שאני רוצה להגיד, זה שאנחנו פועלים כמובן על פי החוק, בקשר לרשויות שנופלות בקריטריון של התקנות שעל פיהן פעלנו.

רם בלינקוב: יש רשויות נוספות שעברו אצלנו תהליך שימוע, ואני מניח שבשבוע הבא תוגשנה המלצות לשר הפנים עם שובו מחו"ל.

רם בלינקוב: אני לא בטוח שזה סוף הפרשה, יכול להיות שיהיה לה המשך.

רם בלינקוב: הסעיף הזה קיים בחוק מזה כשלוש וחצי שנים.

רם בלינקוב: לכן, לגבי השאלה שנשאלה פה מדוע בעבר לא פעלו, לא היה את הסעיף הזה- - -

אופיר פינס-פז: ממתי הסעיף הזה?

חנא סוייד: יותר מארבע שנים.

עידו בן-יצחק: משנת 2004.

רם בלינקוב: הוא נכנס לתוקף ברגע שרשות יוצאת מתכנית הבראה.

רם בלינקוב: הבאתי עותק מההמלצה שלי - - -

אופיר פינס-פז: שלושת הרשויות האלה היו בתוכנית ההבראה - עד מתי?

רם בלינקוב: חלקן עד סוף שנת 2006.

יהודה זימרת: הם סיימו את תוכנית ההבראה אבל לא יישמו את תוכנית ההבראה.

רם בלינקוב: כפי שכתבתי לשר הפנים במכתב שמונח לפניך: "...

רם בלינקוב: אקדים ואציין כי פיזור הרשויות ומינוי וועדה ממונה, הינן פעולה שבחובה מתוקף תקנות אלו לסעיף ההסמכה, שמתוכו הן הותקנו.

רם בלינקוב: המקרה בו הסעיף הזה לא מופעל אמור להיות מקרה יוצא דופן ובעל נסיבות מיוחדות.

רם בלינקוב: אני רוצה לקבוע כי על פי חוות דעתי המקצועית לא התקיימו פה נסיבות מיוחדות שמצריכות בכלל שקילה של שר הפנים לא להפעיל את חובתו שבתקנות הללו - - -"

אופיר פינס-פז: האם הקריטריונים האלה שנקבעו בשנת 2004, שהיתה שנה קשה לרשויות המקומיות, שנה של נתניהו-פורז, האם אתה שלם אתם?

רם בלינקוב: אני שלם בגלל מנגנוני ההגנה שיש כאן.

רם בלינקוב: מנגנוני ההגנה לדמקורטיה או לרשות או לזה שעומד בראשה.

רם בלינקוב: מגנוני ההגנה מחריגים רשות שנכנסת לתכנית הבראה.

רם בלינקוב: רשות שנכנסת לתכנית הבראה מקבלת משאבים שיאפשרו לה לשפר באופן משמעותי את הפרמטרים הללו.

רם בלינקוב: יתרה מכך, גם אם היא לא עמדה בתוכנית ההבראה באופן מלא, מספיק שהיא תראה שיפור על מנת שיהיה מקום לשקול שינוי.

רם בלינקוב: במקרה של ירכא- - -

סעיד נפאע: כבודו אמר שעל פי חוות דעתו המקצועית התנאים יוצאי הדופן לא התקיימו.

סעיד נפאע: אפשר לקבל את חוות הדעת הזאת?

רם בלינקוב: נתתי ליושב הראש עותק מהפניה שלי אל השר.

סעיד נפאע: זו חוות הדעת?

סעיד נפאע: הפניה הזו?

רם בלינקוב: כן.

רם בלינקוב: במקרה של ירכא- ראשית לגבי המספרים- הגרעון המצטבר בירכא בסוף שנת 2004 היה 48 מיליון ולא 120 מיליון, כפי שנאמר פה קודם ע"י חבר הכנסת והבה.

רם בלינקוב: בסוף 2006 לפי אומדננו הוא היה כ-68 מיליון שקל.

אופיר פינס-פז: שזה איזה אחוז מהגירעון המצטבר?

רם בלינקוב: הגרעון המצטבר הגיע עד כדי 172% מההכנסות, לעומת, בסוף 2004, 141%.

רם בלינקוב: הבעיה היא שההתנהלות של הרשות היתה כזאת, שהפרמטרים הלכו ונעשו גרועים.

רם בלינקוב: אני אמנה בפניכם חלק מהבעיות שמצאנו במהלך השימוע ואלו עובדות שהועברו אלינו באופן רציף: הנחות בלתי חוקיות בארנונה שהוענקו על ידי הרשות.

אופיר פינס-פז: בתקופה הזו?

רם בלינקוב: כן.

חנא סוייד: יש הערכה של הכמות?

חנא סוייד: בערך 100,000 שקל.

רם בלינקוב: אין כמעט גביה ברשות אז ההערכות האלו לא ממש חשובות.

חנא סוייד: נכון.

חנא סוייד: אז זה לא תורם הרבה.

רם בלינקוב: זה לא תורם הרבה.

רם בלינקוב: הפוך, אין כמעט גבייה ברשות.

חנא סוייד: אני נגד שלא תהיה גביה.

חנא סוייד: אבל אם אין גביה אז ההנחות גם הן אפסיות.

רם בלינקוב: אני אשמח אם תקשיבו עד הסוף, למרות שהנתונים שאני הולך להציג בפניכם הם לא סימפטיים.

רם בלינקוב: חיובי ארנונה מוטים כלפי מטה באופן משמעותי.

רם בלינקוב: גודל בניין עשרות מטרים.

רם בלינקוב: אתם מכירים את היישוב שהוא יישוב מכובד ומפואר, יש שם בתים של 200 מ"ר, 300 מ"ר, החיוב הממוצע הוא 50 מ"ר.

אופיר פינס-פז: ירכא הוא יישוב מכובד, אבל לא מפואר.

אופיר פינס-פז: יש שם הרבה אנשים עניים בירכא.

רם בלינקוב: עלויות פינוי אשפה ברשות גבוהות באופן משמעותי מהמקובל, לרבות תשלום כפול על ביצוע אותה מטלה.

רם בלינקוב: ברשות לא מכהן גזבר על רקע עזיבתו ועקב כך שלא גויס אחד אחר.

רם בלינקוב: הרשות המשיכה לחתום על חוזים והתקשרויות ללא אישור חשב מלווה.

רם בלינקוב: אפרופו, זה החשב המלווה של משרד הפנים.

נאדיה חילו: אבל מהי אחריותו?

נאדיה חילו: למה הוא לא פתח את הפה?

רם בלינקוב: אם חותמים בלעדיו הוא לא תמיד יודע.

נאדיה חילו: אבל הוא שם.

נאדיה חילו: הוא צריך להתריע.

רם בלינקוב: שאף אחד לא יחשוב שהעובדה שיש חשב מלווה לרשות שכל מטרתו היא למנוע חריגות ולסייע בניהול, מעבירה את אחריות הניהול למשרד הפנים.

רם בלינקוב: אני לא מקבל את זה, אני כופר בזה.

רם בלינקוב: זו בריחה מאחריות.

רם בלינקוב: זה נוח מאוד לאנשים שבמקום לנהל את הרשות אומרים: אה יש פה מישהו ממשרד הפנים, שהוא ינהל את העניינים.

רם בלינקוב: זה לא ככה.

חנא סוייד: אז מה הגדרת התפקיד שלו ואחריותו?

רם בלינקוב: תפקיד החשב הוא לא להחליף את ראש הרשות, אלא - - -

אופיר פינס-פז: לשמש זרועו הארוכה של שר הפנים ברשות.

רם בלינקוב: רק לצורכי בקרה.

רם בלינקוב: ולא לצרכי ניהול.

אופיר פינס-פז: לפקח מקרוב מאוד.

סעיד נפאע: אדוני המנכ"ל מה הקשר בין הליקויים שמנית עכשיו בירכא לחברי המועצה שהם מפוזרים כתוצאה מכך?

רם בלינקוב: הגם שיש קשר ותכף אני אסביר משהו, גם לו לא היה קשר יש חוק והוא מחייב לפזר אותם.

רם בלינקוב: בשימוע שקיימתי הופיעו חברי מועצה.

רם בלינקוב: התגלו שם יחסים עכורים בין חברי המועצה לבין עצמם ובין חברי המועצה לראש המועצה.

רם בלינקוב: המועצה התכנסה רק 7 פעמים במהלך שנתיים וחצי.

רם בלינקוב: המועצה לא קיימה עבודת ועדות ועבודה מסודרת של בקרה ופיקוח על ראש המועצה.

רם בלינקוב: הוא לא איזה פרא אדם, שלא תחשבו.

רם בלינקוב: לשים את כל הדבר הזה עליו ולהבריח מאחריות את המועצה, זה לא תואם את מה שהיה שם.

רם בלינקוב: לכן המועצה לא ראויה לפי חוות דעתי להמשיך בכהונתה.

רם בלינקוב: לא רק שזה מה שמחייב אותי החוק, אלא על פי מה שראיתי בשימוע היא גם לא ראויה.

רם בלינקוב: כך המלצנו לשר הפנים.

מולא יוסף: אז למה אף אחד לא בא למועצה?

אופיר פינס-פז: אדוני שב בשקט.

אופיר פינס-פז: אם אתה רוצה להדבר, תירשם ותקבל את זכות הדיבור.

אופיר פינס-פז: אתה לא יכול להפריע כך.

רם בלינקוב: על פי הנתונים שיש לי, ב-2006 המצב לא רק שלא השתפר, אלא הוא החריף.

רם בלינקוב: לצערי, אין ברשותנו דו"חות מבוקרים, אבל על פי הנתונים ועל פי אומדנים שיש בידנו הגבייה ירדה בצורה משמעותית והתפקוד ירד בצורה משמעותית.

רם בלינקוב: ירדנו לבערך 14% גבייה בארנונה ו-8% גבייה במים.

אופיר פינס-פז: לגבי כפר כנא אתה מסרב לדבר, למרות שאני לא מבין למה ,אבל זו זכותך.

רם בלינקוב: לגבי כפר כנא אני פועל על פי ייעוץ משפטי.

אופיר פינס-פז: לגבי דבורייה, בבקשה.

רם בלינקוב: בדבורייה המצב יותר עגום.

רם בלינקוב: דבורייה היא יישוב שמצבו הסוציו אקונומי הוא יותר גרוע פורמלית.

רם בלינקוב: ככל הידוע לנו, ביישוב יש אוכלוסיה חזקה בהיקף משמעותי.

רם בלינקוב: שמענו על כך סקירה במהלך השימוע.

רם בלינקוב: הגרעון השוטף היה 38% מהיקף ההכנסות.

רם בלינקוב: הגרעון המצטבר היה 135% מהיקף ההכנסות.

רם בלינקוב: שיעור גביית הארנונה 23% ושיעור גביית המים 51%.

אופיר פינס-פז: ארנונה כמה גבייה?

רם בלינקוב: 23% ומים 51%.

רם בלינקוב: היו שלושה וחצי חודשי פיגור משכורות של עובדים מוניציפליים- - -

אופיר פינס-פז: כמה בירכא?

רם בלינקוב: 11.

רם בלינקוב: אבל מה שיותר עגום זה שיש חודשי פיגור משכורות של עובדי חינוך, שזה אמור להיות מוגן.

רם בלינקוב: אל תשאל אותי איך הם הצליחו לעשות את זה, התקשיתי להבין את זה.

רם בלינקוב: שלושה חודשים פיגור במשכורות של מורים, שזה 5.8 מיליון ש"ח, כל זה בנוסף על עיקולים.

רם בלינקוב: זה התברר בכל מיני מקומות ואמרו שם דברים לא סימפטיים.

רם בלינקוב: בקשר לתכנית ההבראה שנחתמה לקראת סוף 2004, שבמהלכה הרשות היתה אמורה להגיע לאיזון ב-2005, והסתיימה ב-2006, החריגה היתה 10 מיליון ש"ח ב-2005, ועוד 5 מיליון ש"ח חריגה ב-2006.

רם בלינקוב: "כפי שעולה מהדו"חות שהוגשו לנו ע"י החשב המלווה והבודק של תכניות הבראה לכל אורך תכנית ההבראה, הרשות לא פעלה ליישום אבני הדרך להם התחייבה.

רם בלינקוב: תכנית ההבראה נכשלה באופן מוחלט.

רם בלינקוב: הרשות לא עמדה בצמצום הוצאות שכר וכח אדם, לא עמדה ביעדי הגבייה ולכן לא עמדה באף אחד מהתנאים שנקבעו בתקנה שמחייבת אותנו לפזר אותה.

רם בלינקוב: " הרשות לא עמדה ביעדי ההבראה.

רם בלינקוב: לשאלתי מדוע לא פיטר אותם, הוא אמר שהוא העריך שהוא לא יצליח, ולכן הוא לא רצה להביא את זה לדיון.

רם בלינקוב: לשאלתי מדוע אחוז הגבייה של המיים במועצה ירד - בגלל הפסקת נוהל קיזוז חובות מים.

רם בלינקוב: גילינו ברשויות דברים, שהם בעיניי הזויים, של קיזוז חובות וצדדים שניים ושלישיים וכולי.

רם בלינקוב: דבר מעניין שעלה בשימוע – ובעניין הזה דבורייה מיוחדת– מהשימוע עלה שהמועצה, באישור או בידיעת ראש המועצה, הפקידה כספים של המועצה בחשבון ועד העובדים בהיקף של 200,000 שקל.

רם בלינקוב: כספי ציבור של 200,000 שקל הלכו מחשבון המועצה לחשבון ועד העובדים.

רם בלינקוב: כששאלתי כיצד זה יתכן, נעניתי משהו כמו: תכלית ראויה.

רם בלינקוב: שנדמה לי שזה משהו כדי לעקוף עיקולים.

רם בלינקוב: זו תמונת המצב בדבורייה.

אופיר פינס-פז: עכשיו לגבי כפר כנא לא הגשתם לנו נייר.

מוחמד ברכה: זה דבר שהממשלה פעם עשתה מהחלטה של הכנסת.

קריאה: אנחנו יכולים להעביר לכם את הנייר.

אופיר פינס-פז: ראש מועצת כפר כנא, בבקשה

רבחי אמארה: אני שמח לשמוע כי מנכ"ל משרד הפנים בכבודו הגיע לכאן.

רבחי אמארה: נכנסתי לכפר כנא בשנת 2004, היתה וועדת חקירה על ראש המועצה שהיה לפני.

רבחי אמארה: לאחר שלושה חודשים קראו לנו והחתימו אותנו על תכנית הבראה קשה מאוד, תחת איום: יש לנו המלצה מהועדה הקודמת לפרק אתכם אם לא תחתמו על התכנית הזו.

רבחי אמארה: זה רשום אצל גדעון בר-לב המנכ"ל הקודם והיינו חייבים בתנאים קשים מאוד.

רבחי אמארה: התכנית קשה מאוד ובלתי ישימה.

רבחי אמארה: במהלך 2004 עשינו שיפורים.

רבחי אמארה: הסכמנו על סכום תוכנית הבראה של 31 מיליון שקל.

רבחי אמארה: באותה תקופה העובדים לא קיבו משכורת כבר 13 חודשים.

רבחי אמארה: נתנו לנו 9 מיליון מתוך 31 מיליון, שילמתי את 13 המשכורות.

רבחי אמארה: תכנית ההבראה היתה בלתי ישימה ומאז עד היום לא נתנו לנו עוד.

אופיר פינס-פז: כמה קיבלת מזה?

רבחי אמארה: 9 מיליון מתוך 31.

רבחי אמארה: במהלך 2004 היה לנו שיפור, אז סגרו את ועדת החקירה, כי לא היה צריך עוד.

רבחי אמארה: בחודש יולי 2005 שלחו לנו חשב מלווה.

רבחי אמארה: כאשר הוא נכנס הוא שלח מכתב, ויש לי העתק ממנו, שהתכנית בלתי ישי מה ושאנחנו לא יכולים לעמוד בה.

רבחי אמארה: המועצה שלנו היתה בקואליציה מלאה.

רבחי אמארה: 11 מתוך 11 מתנגדים.

רבחי אמארה: יש לנו העברת תקציב כחוק בחודש ינואר.

רבחי אמארה: לפני השביתה היינו בחדר הזה והמנכ"ל התעמת עם כמה ראשי רשויות.

רבחי אמארה: הלך למשרד שלו עצבני ושלח לעשר רשויות שימועים, הזמנה ל-20 במרץ, בגלל שלא שילמנו משכורות שלושה חודשים.

רבחי אמארה: היו לנו 3 מיליון שקל מוחזקים אצל מרים לוי בגלל שיש לנו עיקולים.

רבחי אמארה: תיק האיחוד קרס, לא שילמנו שלוש משכורות כאשר קראו לנו לשימוע.

רבחי אמארה: אם היינו משלמים את השלוש משכורות, הוא לא היה קורא לנו לשימוע.

רבחי אמארה: יש לנו שיפור בגבייה ב-2005.

רבחי אמארה: כשהגענו ל-51% קיבלנו מענק מותנה.

אופיר פינס-פז: מה קרה ב-2006?

רבחי אמארה: בשנת 2006 אותו הדבר.

רבחי אמארה: לא קיבלנו את מסגרת תכנית ההבראה ואנחנו המשכנו ופיטרנו עובדים.

רבחי אמארה: ב-2006 יש עוד מכתב מהחשב המלווה, שהוא שגריר ממשרד הפנים אצלנו, הוא כותב לבוס שלו שהתכנית בלתי ישימה ומבקש לשדרג אותה ל-2007.

רבחי אמארה: גם מישיבה אצל הממונה על המחוז יש לנו סיכומים שצריך לשדרג את זה ל-2007.

רבחי אמארה: משרד הפנים לא נענה לבקשות האלה ולא שדרג לנו.

רבחי אמארה: אם היה משדרג לנו לקראת הרבעון האחרון של 2006 או בהתחלת 2007, לא היו יכולים לפזר.

רבחי אמארה: דבר נוסף: הם רוצים התייעלות.

רבחי אמארה: באחד בינואר שלחו לנו חשב מלווה חדש במקום הקודם, שטוענים שהוא לא בסדר.

רבחי אמארה: מאז יש לנו עודף, לא רק איזון.

רבחי אמארה: מהרבעון הראשון יש מכתב מה-28 בפברואר שמראה שיש עודף ולא רק איזון.

אופיר פינס-פז: איזה עודף?

רבחי אמארה: החשב המלווה שיש הוא רכז החשבים המלווים בצפון, שמו מוטי מרדכי, הם סומכים עליו ואני לא מבין למה עד היום הם לא שואלים אותו האם יש שיפור או אין שיפור.

אופיר פינס-פז: אני שואל את המנכ"ל אם עמדתו של החשב המלווה, מוטי מרדכי, היתה בעד פירוק?

רם בלינקוב: אנחנו מנועים מלהתייחס לכפר כנא.

אופיר פינס-פז: מר אמארה, אתה יכול להמשיך בבקשה.

רבחי אמארה: הגשנו בג"ץ בגלל- - -

קריאה: בג"ץ יזמין אותם והם יענו על כל השאלות.

רבחי אמארה: שישאלו את החשב הקודם האם הוא התריע ואת החשב המלווה החדש, האם הוא אומר שמועצת כפר כנא בשיפור.

רבחי אמארה: אם הכוונה של משרד הפנים היא רק להתייעל ולהיעזר – יש את 2007 או את 2008 או היבטים אחרים.

רבחי אמארה: בכל המגמות, מתחילת ינואר עד היום, הפכתי את המועצה לחברת גבייה, כי אני משוכנע כי בלי גבייה לא ילך.

רבחי אמארה: לא רוצים לדבר על הפרדת מערכת האיזון.

רבחי אמארה: מ-2002 היו 18 מיליון וב-2006 יש 12 מיליון.

רבחי אמארה: תקציבי פיתוח היו אפס.

רבחי אמארה: יש הרבה דברים שהקשו עלינו ליישם את התוכנית.

רבחי אמארה: למה לא משדרגים לנו מאמצע 2006 ועד היום?

רבחי אמארה: אנחנו והחשב מבקשים: תשדרגו לנו ותגידו לנו באיזה תנאים אתם רוצים שנעמוד.

רבחי אמארה: בלי שהם יאמרו, עמדנו.

רבחי אמארה: מהתחלת ינואר יש לי דוחות, יש חשב מלווה שלהם שיכל לדווח להם בכתב או בעל פה שיש שיפור מגמתי.

רבחי אמארה: כל חברי המועצה הפכו לחברת גבייה בבתים.

רבחי אמארה: ניסיתי חברת גבייה, אבל לא עזר כמו שעובדים מהמועצה ייצאו מהמשרדים שלהם לגבות מהמשפחות שלהם.

רבחי אמארה: לדוגמא: בחודש מרץ גביתי 3 מיליון שקל במזומן רק מהבתים.

רבחי אמארה: יש לי את זה רשום.

אופיר פינס-פז: הודעת את זה למשרד הפנים?

רבחי אמארה: כן.

רבחי אמארה: יש שיתוף פעולה עם החשב החדש.

רבחי אמארה: אני מבקש שאם הכוונה להתייעל, אני אוכיח שהנתונים שרשומים מטעים.

רבחי אמארה: איך שהם מסתכלים על אחוז הגביה, על הנטו, אנחנו מסתכלים על הברוטו.

רבחי אמארה: היום לפי הוראות המנכ"ל אין קיזוזים.

רבחי אמארה: קבלן שחייב לנו ארנונה ואנחנו חייבים לו כסף, מקזזים לו, אז לא מחשבים את זה, זו הבעיה.

רבחי אמארה: אתם אומרים שיש לנו32% גבייה אני אומר שיש לנו 52%, כולל הקיזוזים.

רבחי אמארה: גם על הנחות מסתכלים בלי לחשב.

רבחי אמארה: הם מדברים על תזרים המזומנים לקופה.

רבחי אמארה: זו הבעיה.

רבחי אמארה: אנחנו ומשרד הפנים לא מסתכלים אותו הדבר על אחוז הגבייה, ממה הוא מורכב.

רבחי אמארה: אני אומר – ואני מתערב ואני אומר – הם בטוחים בחשב המלווה החדש שעשה סדר ועשה רזרבה ברבעון הראשון.

רבחי אמארה: ברבעון השני תהיה עוד רזרבה.

רבחי אמארה: אני מבקש שיתנו לנו שלושה חודשים.

רבחי אמארה: עוד שנה וחמישה חודשים יש בחירות.

רבחי אמארה: מה תעשה הוועדה?

רבחי אמארה: אנשי כפר כנא יבואו בהמוניהם לשלם להם ארנונה?

רבחי אמארה: אני למדתי לקח, חברי המועצה למדו לקח, החשב, ישימו עוד ממונה על המקום ורואה חשבון מאצלם, ושלושתם ילוו אותנו.

רבחי אמארה: יתנו לנו לנהל את העניינים הציבוריים של הכפר וייקחו מאיתנו את העניין המקצועי והכספי.

רבחי אמארה: אין לי זכות חתיימה על כלום.

רבחי אמארה: הם יעשו את החשבונות, הכסף, הגבייה וההוצאות.

רבחי אמארה: אנשי המקצוע של משרד הפנים יהיו שותפים לי בניהול, אני – רק ההיבט הציבורי לנהל את התושבים שלי, לשכנע אותם לבוא למועצה ולשלם.

רבחי אמארה: שיהיה שיתוף פעולה בין ועדה מלווה לתקופת ארכה של שלושה חודשים– מותנה.

רבחי אמארה: כל התנאים שישימו אני מוכן לחתום מעכשיו.

רבחי אמארה: אם אני לא אעמוד באחד מהם, אני חותם מהיום דרך דוד ליבאי במסגרת בית המשפט שאני מתפטר בלי זכות עתירה לבג"ץ.

אופיר פינס-פז: את כל מה שאמרת פה, אתה אמרת בשימוע?

רבחי אמארה: לא אמרתי את זה בשימוע.

רבחי אמארה: אף פעם קודם לא הייתי בשימוע, לא הייתי אף פעם ראש מועצה.

רבחי אמארה: היו לי 11 חברי מועצה, לא כמו שרשום במכתב של המנכ"ל – תשאל אותו, הוא פה.

רבחי אמארה: הם אמרו לו: אנחנו בעד שתמשיך המועצה, אנחנו מוכנים לעזור לראש המועצה.

אופיר פינס-פז: ביקשת שימוע נוסף?

רבחי אמארה: אני לא יודע שאפשר לבקש שימוע נוסף.

מוחמד ברכה: לראש המועצה יש אופוזיציה רצינית שמה.

אופיר פינס-פז: אני רוצה לשאול את משרד הפנים, מה בכוונת

אופיר פינס-פז: כם לעשות ברשויות שאתם מפזרים, הרי יש בחירות בעוד שנה ומשהו, הולכים במקומות האלה לבחירות או לא הולכים לבחירות?

רם בלינקוב: ילכו לבחירות אבל לא במועד הזה.

יהודה זימרת: ועדה קרואה מתקיימת לפחות שנתיים.

אופיר פינס-פז: כלומר, לא יחולו בחירות במועדים האלה.

אופיר פינס-פז: אז אין בחירות במועד הבחירות.

דני יתום: יש לי שאלה.

דני יתום: מה הניסיון המצטבר של יעילותן של ועדות קרואות מאז שהמוסד הזה קיים?

דני יתום: זה פותר את הבעיה או לא? זה מחריף אותה?

דני יתום: יש לכם בטח ניסיון עם ועדות קרואות, האם הוועדה הקרואה עשתה טוב יותר מאשר המועצה הנבחרת?

רם בלינקוב: אני לא יכול להגיד שעשיתי מחקר על הניסיון המצטבר של הועדות הקרואות.

דב חנין: כדאי אולי.

קריאה: זה יותר גרוע.

רם בלינקוב: ראשית, אין לנו שיקול דעת במקרים שנעשו כאן, להוציא מקרים קיצוניים שלא התקיימו כאן.

רם בלינקוב: שנית, הרשויות הללו התנהלו באופן כזה שאני מתקשה לראות מצב שבו החלפה של המנגנון תרע את המצב.

רם בלינקוב: המצב שם היה מאד לא טוב.

רם בלינקוב: דבר אחרון, אנקדוטה.

רם בלינקוב: קודם כל אם תרצו תוכלו לקבל את הסטנוגרמות של השינויים, זה מאות עמודים אז אני לא יודע אם תרצו, אבל זה דבר גלוי ואנחנו לא מסתירים את זה.

רם בלינקוב: הדבר היחידי שאני מוכן להתייחס אליו בקשר לשימוע של כפר כנא- מכל ראשי המועצות שהופיעו בפנינו, שזה שבעה, ראש מועצת כפר כנא טען במשך הזמן הארוך ביותר.

אופיר פינס-פז: אני רק רוצה לציין, דני, מהניסיון שלי בתור שר הפנים.

אופיר פינס-פז: אני יכול לדבר על שני ישובים עם וועדות קרואות: ירוחם – אני חושב שיש בו שיפור גדול, אני לא מכיר את כל הנתונים.

אופיר פינס-פז: השני, שלא היה בתקופתי אבל אין ספק שוועדה קרואה עשתה שם דברים מדהימים, זה אבו גוש.

אופיר פינס-פז: אבל בכל יתר המקומות שאני מכיר, ועדה קרואה, בדרך כלל, לא שיפרה את המצב.

אופיר פינס-פז: ראש מועצת ירכא בבקשה.

רם בלינקוב: קודם כל, אני מתנצל שאני יוצא, תיאמתי את זה מראש, אני הולך לוועדה הומניטרית בין משרדית, נשאר פה כל הצוות המקצועי של המשרד.

סעיד נפאע: יש לי שאלה, לפני שתלך: אם אתה אומר שזו היא חוות הדעת, אז אין התייחסות לנושא חשוב - אם נבדקו הנסיבות החריגות כאשר באים ומפרקים מועצה.

סעיד נפאע: זה חסר בחוות הדעת.

רם בלינקוב: קודם כל, אתם חושבים שאנחנו לא מעורים בעניין הזה.

רם בלינקוב: מטריד אותי עניין התושבים.

רם בלינקוב: כל המהלך הזה נועד כדי לשפר את מצב התושבים.

רם בלינקוב: לא מעניינים אותי חברי המועצה או ראש המועצה, מעניינים אותי התושבים בלבד.

רם בלינקוב: אני אומר לך שאם זה ימשיך להתנהל ככה, התושבים יאכלו אותה.

מולא יוסף: אתה תשמע אותנו.

מולא יוסף: תשמע אותנו.

מולא יוסף: אנחנו מכובדים.

מולא יוסף: אתה תשמע אותנו, אנחנו מכובדים.

מוחמד ברכה: אני רוצה למחות על דברים שאמר המנכ"ל.

מוחמד ברכה: הוא אומר לאיש אתה לא מכובד, אתה פושע.

מוחמד ברכה: הוא מדבר מנהמת לבו.

מוחמד ברכה: אתא לא מכובד, אתה איש מהרחוב.

מוחמד ברכה: אלו דברים שמנכ"ל לא יכול להגיד.

מוחמד ברכה: אני בז לדברים האלה ולהתנהלות ולהתנהגות של המנכ"ל .

מוחמד ברכה: אני חושב שאם יש מנהל תקין, היום לא ייגמר לפני שהוא יעוף לכל הרוחות.

מוחמד ברכה: הוא מסתכל על אנשים מגבוה, וזו לא פעם ראשונה.

מוחמד ברכה: שילך לעזאזל.

נאדיה חילו: אני רוצה להגיד רק משפט.

נאדיה חילו: יושבים פה צוות מאד גדול של חברי כנסת ואוכלוסייה מכובדת.

נאדיה חילו: גם אם יש מחלוקת, זה לא ייתכן שהוא עומד כמו מושל צבאי ומשתיק אנשים וכל שפת הגוף שלו מזלזלת.

נאדיה חילו: אני אפילו לחשתי לדני, שהוא ישב פה ולא הקשיב למילה.

נאדיה חילו: שפת הגוף שלו, זלזול טוטאלי, אפילו לא הסתכל על התושבים שדיברו.

קריאה: מי זה האיש הזה?

קריאה: מאיפה הביאו אותו?

מוחמד ברכה: דווקא הוא דיבר על ירכא כיישוב מכובד, אני לא יודע מה קרה לו בסוף, אולי הוא חזר בו.

דני יתום: חבר'ה, לאנשים כואב והם יכולים להביע כאב בוועדה של הכנסת.

אופיר פינס-פז: ראש מועצת ירכא, בבקשה.

סלאמה רפיק: שלום לכולם, תודה על ההזמנה.

סלאמה רפיק: אני מודה על הכינוס הזה, לתת לנו להשמיע את מה שהמנכ"ל אף פעם לא רצה לשמוע.

סלאמה רפיק: אני חושב שהוזמנתי לדיון הזה היום כי אמרתי בפעם האחרונה בוועדת הפנים שמשרד הפנים חייב תכנית הבראה בתוכו.

סלאמה רפיק: אני חושב שבגלל זה הוזמנתי לשימוע אצלו אחר כך.

סלאמה רפיק: נבחרתי ב-2004, לשימוע הוזמנתי כאילו נבחרתי ב-2003.

סלאמה רפיק: קיבלתי מועצה הרוסה, מועצה עם מערכות קורסות.

סלאמה רפיק: אין גבייה או קובץ גבייה.

סלאמה רפיק: הנהלת חשבונות אין, הגזבר חולה.

יהודה זימרת: גם אחרי איחוד שנכשל?

סלאמה רפיק: כן.

סלאמה רפיק: נוסף לזה.

סלאמה רפיק: שנה של איחוד, היה תוהו ובוהו ונצברו עוד 18 מיליון שקל בגרעון.

סלאמה רפיק: היו עיקולים על כל החשבונות של המועצה, הגבלות, מענקי איזון מעוקלים, גרעון של 40 מיליון שקל.

סלאמה רפיק: אני לא יודע איך מישהו יכול להבריא מועצה כזו.

סלאמה רפיק: הלכנו לתכנית הבראה, כפו עלינו שם תנאים.

סלאמה רפיק: הציעו לי 18 מיליון על גירעון של 60 מיליון שקל.

סלאמה רפיק: לא הסכמתי ובסוף אנסו אותי ואמרו לי: לך תתחיל לעשות תכנית הבראה.

סלאמה רפיק: הלכתי לבצע תכנית הבראה שלקחה לי שנה.

סלאמה רפיק: היא התחילה בסוף אוקטובר 2004, שלמעשה אני צריך לסיים אותה בסוף אוקטובר 2006.

סלאמה רפיק: הם מתחשבנים איתי על 2005 ובשנה הזו אני עוד- - -

אופיר פינס-פז: יש לי שאלה ליהודה או למישהו ממשרד הפנים: תכנית ההבראה היתה ריאלית בדיעבד או לא?

יהודה זימרת: עמידה ביעדי גבייה היא דבר ריאלי.

יהודה זימרת: לגבי פיטורין – אם היתה בעיה של משבר שנוצרה מטעמים חיצוניים – מי שמסתכל על יעדי הגבייה יכול לראות שאלו יעדים רציניים שהיו בידיים של הרשות המקומית, לא קשורים לגורמי חוץ.

יהודה זימרת: יעדי הגבייה של ירכא לא רק שלא השתפרו, אלא הורעו.

אופיר פינס-פז: אני מבין את זה, אני שואל שאלה אחרת.

אופיר פינס-פז: בהנחה שתוכנית ההבראה היתה מצליחה, האם באמת היה סיכוי לשפר את המצב ע"י תכנית ההבראה?

אופיר פינס-פז: או לשדרג אותה?

יהודה זימרת: אנחנו לא חושבים שזה המקום להתדיינות משפטית.

אופיר פינס-פז: בשאלה שלי לא היה שום דבר משפטי.

יהודה זימרת: לו ירכא היתה עושה את הדברים שהיא לקחה על עצמה במסגרת תכנית ההבראה, היתה מסדרת את הגבייה.

יהודה זימרת: ראש המועצה דיבר על קובץ הגבייה, שב-2004 לא היה מעודכן, גם ב-2007 הוא לא מעודכן.

יהודה זימרת: זו אותה בעיה.

יהודה זימרת: שום דבר לא נעשה.

יהודה זימרת: לא נעשו צעדים בתוך תכנית ההבראה ולכן ירכא לא התקדמה קדימה.

סלאמה רפיק: יש לי פה מסמך מישיבת מנכ"לים שהיתה.

סלאמה רפיק: בה השתתפו: מנכ"ל האוצר, מנכ"ל הפנים ומנכ"ל משרד ראש הממשלה.

סלאמה רפיק: "יש לציין שגם המנכל"ים של משרד האוצר והפנים מסכימים לקביעה שהרשות אינה מסוגלת לעמוד בתכנית ההבראה ויש צורך להתאימה למציאות הכלכלית.

סלאמה רפיק: " שום דבר לא עשו.

סלאמה רפיק: אני התרעתי, ביקשתי ועדת חקירה, אמרתי: בואו תחקרו, אני לא יכול לגבות, יש פה בעיה בקובץ.

סלאמה רפיק: הציעו לי 250 אלף שקל ואחרי שבוע ביטלו את ההצעה לבצע ועדת חקירה.

אופיר פינס-פז: היתה ועדת חקירה או לא היתה ועדת חקירה?

רני פינצי: לא היתה.

אופיר פינס-פז: מה, לשלושת הישובים לא היתה ועדת חקירה?

יהודה זימרת: לא.

יהודה זימרת: אין צורך.

יהודה זימרת: אין שום חובה.

חנא סוייד: זו פעולה פזיזה- - -

נאדיה חילו: למה שר הפנים איננו?

רני פינצי: השר בחוץ לארץ.

יהודה זימרת: כנסת ישראל אישרה ב-2004 סעיף בחקיקה שקבע שיהיו מקרים שייקבעו בתקנות שבהן משרד הפנים, ללא ועדת חקירה, באופן אוטומטי ובסמכות שבחובה המוטלת עליו, יפזר רשויות מקומיות.

נאדיה חילו: באיזה רשויות נעשה שימוש בסעיף הזה עד היום?

יהודה זימרת: רגע.

יהודה זימרת: אם תתנו לי להתחיל מההתחלה ולהגיע לסוף אענה גם על השאלה הזו.

יהודה זימרת: כנסת ישראל התקינה את התקנות האלו וקיבלה אישור בוועדת הכספים של הכנסת.

אופיר פינס-פז: אתה חבר ועדת כספים, לא?

מוחמד ברכה: כן.

אופיר פינס-פז: איך אתם מאשרים כל שטות?

סלאמה רפיק: אני לא ביקשתי, אני ביקשתי לבוא ולשבת ולראות מה מצב המועצה, מה מצב קובץ הגבייה ומה מצב החיובים שלא נרשמו ב-2003 וב-2004.

סלאמה רפיק: את זה ביקשתי שתחקרו, לא את ראש הרשות שהיה לפני.

סלאמה רפיק: אף פעם לא ביקשתי שתחקרו מישהו, כי אני יודע שגם הוא לא אשם בגרעונות האלה.

נאדיה חילו: יש לי שאלה מהותית, דיברת על סעיף נוסף שהוסיפו שמקנה לכם זכות לפרק.

יהודה זימרת: הוא לא מקנה זכות, הוא מקנה חובה.

נאדיה חילו: שאלתי היא, האם יש לכם נתונים לגבי אילו רשויות הופעל הסעיף הזה עד היום?

יהודה זימרת: הפעלנו את זה עד עכשיו על 7 רשויות.

נאדיה חילו: מי הן?

רני פינצי: ירכא, כפר כנא, מגדל, כפר מנדא, טייבה, רמא ואני לא זוכר את האחרונה.

נאדיה חילו: במקרה כולם ערבים?

רני פינצי: אם אני זוכר נכון, מגדל לא בדיוק ערבים.

נאדיה חילו: בסדר, 6 מתוך 7 מצביע על מגמה מסוימת.

יהודה זימרת: השיעורים נקבעו על ידי תקנות.

אופיר פינס-פז: רפיק, אתה סיימת?

סלאמה רפיק: לא, עוד לא.

אופיר פינס-פז: אז בבקשה.

סלאמה רפיק: ב-2003 החיוב השנתי היה 9 מיליון שקל.

סלאמה רפיק: זה לא נכון, יש פה משהו לא בסדר.

סלאמה רפיק: ב-2007 החיוב השנתי הוא כמעט 15 מיליון שקל, רק בארנונה.

סלאמה רפיק: אי אפשר לגבות לפי הקובץ: אין תעודות זהות, בתים לא רשומים.

סלאמה רפיק: למי אני אפנה?

סלאמה רפיק: ביקשתי עזרה.

סלאמה רפיק: קיבלתי 5 מיליון שקל, מינוס ניתוקי מיים.

סלאמה רפיק: בתי ספר היו נסגרים, אשפה עולה ברחובות.

סלאמה רפיק: למי הייתי צריך לפנות?

סלאמה רפיק: לא עזרתם בשקל אחד כדי להוציא אותי מהמצב הזה.

סלאמה רפיק: בתי הספר סגורים, איך אלך לבית שהבן שלו בבית כי אין לי לימודים ואין לי מענה לגבי נושא בית הספר?

סלאמה רפיק: חודש שלם בכפר ירכא היתה הפסקת מים.

סלאמה רפיק: באפריקה אין דבר כזה.

סלאמה רפיק: אף אחד ממשרד הפנים לא טרח לבוא.

סלאמה רפיק: איזה יחס קיבלו התושבים?

סלאמה רפיק: עם כל הבלגן הזה הצלחנו לאט לאט לשרוד.

סלאמה רפיק: החלפתי שלושה מנכ"לים.

סלאמה רפיק: כל פעם שהייתי מסכם משהו עם מנכ"ל, הוא היה מתחלף.

אופיר פינס-פז: הוא מתכוון למנכ"לי משרד הפנים, לא מנכ"לים שלו.

סלאמה רפיק: ישבתי איתך כשהיית במשרד הפנים, אתה והמנכ"ל אמרתם: יש פה משהו לא בסדר.

סלאמה רפיק: אף אחד לא יכול לעמוד בתוכניות הבראה האלה.

סלאמה רפיק: חבל שהתחלפת.

סלאמה רפיק: לפחות את מענקי האיזון העלת קצת.

סלאמה רפיק: מ-2006 לא הועבר שקל אחד לירכא לכיסוי גרעונות.

סלאמה רפיק: החתימו אותי על מסמך של 9 מיליון שקל, עד היום שקל אחד לא שילמו.

סלאמה רפיק: אני שורד מתחילת השנה ועד היום רק בזכות הגבייה.

סלאמה רפיק: גביתי ב-2007 כמעט 9 מיליון.

סלאמה רפיק: 60%-70% מכלל החיוב השנתי.

סלאמה רפיק: רק עכשיו התחלנו להמריא ובאים לעצור אותנו.

סלאמה רפיק: יש פה משהו מכוון.

סלאמה רפיק: אף אחד לא טרח להתייס לדו"חות של החשב.

אופיר פינס-פז: מי החשב שלך?

סלאמה רפיק: אדם עינב.

סלאמה רפיק: החשב הגיש דו"ח כשנכנס לתפקיד, אחרי חודשיים, העביר דו"ח והמליץ לתת.

אופיר פינס-פז: מה המליץ?

מגלי והבה: יש שיפור, המליץ שיש שיפור בירכא.

סלאמה רפיק: המליץ שיש שיפור.

סלאמה רפיק: אני שלחתי להם דו"חות שמראים שיש שיפור והעסק מתחיל להבריא.

סלאמה רפיק: התושבים מתחילים להתייחס למועצה כמו שצריך.

אופיר פינס-פז: האם החשב של ירכא תמך בפירוק או התנגד לפירוק?

יהודה זימרת: אנחנו לא מתייחסים בדיון לשאלה מי אמר מה.

נאדיה חילו: כל דבר שאתם רוצים להשיב לו אתם מתחמקים.

נאדיה חילו: העניין הזה הגיע לבג"ץ.

סלאמה רפיק: יש לי מכתב לשדרוג ממינואר 2006, עד היום לא עשו שדרוג.

סלאמה רפיק: הלכתי אליך, רני, אני והחשב, ואתה אמרת לי: השדרוג הזה יכול להיות שלא ייענה.

סלאמה רפיק: בואו נבנה תכנית - - -

אופיר פינס-פז: השדרוג לא תלוי בהם.

אופיר פינס-פז: הוא תלוי באלה שלא באו לדיון.

סלאמה רפיק: עד היום לא קיבלנו על כך תגובה.

סלאמה רפיק: יש פה כוונה מראש לפרק.

סלאמה רפיק: אני לא יודע מה הסיבה.

סלאמה רפיק: אחרי שדברים התחילו להמריא אתם מפרקים.

סלאמה רפיק: אני אמרתי למר בלניקוב בכניסה: אני רוצה להתפטר.

סלאמה רפיק: הוא אמר: תשמע, אתם דפוקים אני יודע.

רני פינצי: אולי כדאי לתקן את ראש המועצה שאמר שלא קיבל שום דבר בשנים 2004-2005- - -

מגלי והבה: אולי תתקן את עצמך, טוב שהוא לא חוטף התקף לב.

נאדיה חילו: זה גובל בהתעללות.

אופיר פינס-פז: אני מבקש להירגע.

מגלי והבה: המנכ"ל חוצפן שהוא קם והולך.

פיני קבלו: אף פעם הוא לא נשאר.

פיני קבלו: למד מהשר.

פיני קבלו: קם והולך.

רני פינצי: אני רק רוצה לתקן את רפיק, בשנים 2004-2005, במסגרת תכנית ההבראה המועצה קיבלה 14 מיליון שקל.

רני פינצי: תוספת.

סלאמה רפיק: איך קיבלתי את זה?

רני פינצי: שאלו אותך על השנים 2006-2007.

רני פינצי: הוא טוען שהוא לא קיבל על 2004 מאז שהוא הגיע.

רני פינצי: ב- 2006 נגמרה תכנית ההבראה, הוא לא עמד בה.

רני פינצי: גם בשנים 2004-2005 הוא לא עמד בה.

קריאה: איך 2004?

קריאה: הוא נבחר בנובמבר 2004.

רני פינצי: ואז הוא חתם על תכנית הבראה, ומרגע שהוא חתם הוא קיבל מענק.

סלאמה רפיק: אני קיבלתי מענק חתימה?

רני פינצי: בתכנית ההבראה של 2004-2005 קיבלת 12.5 מיליון שקלים ועוד 4.5 מיליון שקלים דרך רזרבת השר.

רני פינצי: ביחד זה 17 מיליון שקלים.

סלאמה רפיק: אני קיבלתי 7.2 מיליון בצו.

רני פינצי: לא בצו.

סלאמה רפיק: אתם מרצון אף פעם לא שילמתם.

סלאמה רפיק: רזרבת שר, זה שהיה שר נתן.

סלאמה רפיק: אין מענקים מיוחדים.

סלאמה רפיק: בקיצוץ גירעונות לא קיבלתי.

רני פינצי: אז למה זאת תכנית הבראה?

רני פינצי: למה זה מיועד?

רני פינצי: ב-2006 היתה לך תכנית הבראה?

רני פינצי: עמדת בתכנית ההבראה הקודמת?

סלאמה רפיק: למה בחנתם אותי?

סלאמה רפיק: בינואר 2006, אתם בוחנים אותי?

סלאמה רפיק: תבחן אותי בשלב מאוחר יותר.

אופיר פינס-פז: בקיצור, ב-2006 ו-2007 לא הועבר שקל.

רני פינצי: זה גם לא נכון כי הוא קיבל מקדמות לצורך תשלום שכר, דרך חשבון המעוגן בתכנית ההבראה וזה גם מעבר למענקי האיזון.

יהודה זימרת: ב-8% גביית מים אין כסף לשלם מסים.

קריאה: תוך חודש.

קריאה: 11 מיליון שקל.

רני פינצי: הוא טוען שקובץ הגביה לא מעודכן בגללנו.

מגלי והבה: אז איפה האחריות שלכם?

סלאמה רפיק: שלוש שנים היה שם חשב מלווה, מה הוא עשה שם?

סלאמה רפיק: רק העביר זמן?

סלאמה רפיק: מה עשו החשבים המלווים עד שאנחנו הגענו?

סלאמה רפיק: איפה הביקורת של משרד הפנים?

סלאמה רפיק: יש דו"ח מבקר משרד הפנים שמדבר פעמיים על אותו הדבר.

סלאמה רפיק: אף אחד לא עשה כלום.

אופיר פינס-פז: אם אתה כל הזמן מטיל את האחריות על משרד הפנים שלא עושה ולא מטפל ולא גובה, אז עכשיו מה שעושה משרד הפנים, זה למנות ועדה ממונה.

סלאמה רפיק: אתם זרקתם אותי, אני לבד לא יכול לעשות סדר.

רני פינצי: זו אחריות יושב ראש הרשות לא של משרד הפנים.

רני פינצי: אנחנו הרגולטור.

קריאות: - -

אופיר פינס-פז: אני צריך לעצור את הישיבה, אני מאוד מצטער.

אופיר פינס-פז: אי אפשר לנהל את הישיבה הזו.

אופיר פינס-פז: זה אוסף של צרחות.

אופיר פינס-פז: אי אפשר.

אופיר פינס-פז: ראפיק אני מבקש ממך, משפט סיום.

סלאמה רפיק: בתחילת 2007, אחרי שתפסו שמשהו לא בסדר, ישבנו פורום ראשי הרשויות הדרוזיות עם המנכ"ל, והוא נתן הבטחה אישית לקחת את הרשויות האלה אישית ולתת לנו הזדמנות עד סוף 2007 להתאזן.

סלאמה רפיק: ואני כבר ברבעון הראשון של 2007 מוכיח עליית מדרגה משמעותית.

סלאמה רפיק: אני גביתי ברבעון הזה כמו כל השנה שהיתה.

סלאמה רפיק: מה שהתחייבתי לגבות ב-2005-2006, גביתי, על אף המלחמה.

סלאמה רפיק: יש בעיה עם הקובץ.

סלאמה רפיק: אי אפשר לעלות על האנשים.

סלאמה רפיק: יש אנשים שעשרים שנה לא שילמו והם לא מופיעים בשום מקום ויש כאלה ששילמו ומופיעים ב-120 אלף שקל.

סלאמה רפיק: יש שם בלגן.

סלאמה רפיק: אני התרעתי ואמרתי: בואו ותראו, יש פה בעיה.

סלאמה רפיק: אני ידעתי שאחר כך יתחשבנו אתי על זה.

סלאמה רפיק: אני לא אשם בזה.

סלאמה רפיק: המנכ"ל נתן הבטחה אישית שהוא הולך להזרים כסף ותכנית מיושמת, ולתת לנו צ'אנס עד סוף 2007.

סלאמה רפיק: אם הם חושבים שבוועדה קרואה הם יכולים להבריא את הכפרים האלה, יש להם טעות אדירה.

סלאמה רפיק: היום אני מנהל מלחמה כדי למנוע את זה.

סלאמה רפיק: אני עם 50%-60% מהכפר מנהל מלחמה.

סלאמה רפיק: אחר כך כל הכפר יהיה נגד הוועדה.

סלאמה רפיק: עכשיו רק 60%.

סלאמה רפיק: אף ועדה לא תוכל להתמנות בירכא.

אופיר פינס-פז: אני שואל את משרד הפנים, האם שקלתם במקום להקים ועדות קרואות ללכת לבחירות חדשות.

יהודה זימרת: תקנות חוק קובעות שהחובה היא למנות ועדה ולא לערוך בחירות חדשות.

אופיר פינס-פז: תודה.

אופיר פינס-פז: המרכז לשלטון מקומי.

פיני קבלו: אני כבר 4 שנים בכנסת, כל הזמן מתחלפים חברי כנסת וראשי וועדות ומנכ"לים.

פיני קבלו: אני חושב שהגיע הזמן להקים ועדת חקירה לבדוק את ממשרד הפנים ואת כל ההתנהלות שם.

נאדיה חילו: נכון, זה מה שאני אמרתי.

פיני קבלו: כל הנושא של ועדות קרואות לא מסתדר.

פיני קבלו: ראינו את מנחמיה שכנתי הקרובה.

פיני קבלו: היתה שם ועדה קרואה, לאחר מכן נבחר ראש עיר, לאחר מכן פיזרו את המועצה ועכשיו חיברו אותה למועצה האזורית אחרת.

פיני קבלו: אדוני היושב ראש עשה את זה.

פיני קבלו: אני חושב שמשרד הפנים מצד אחד ידו קלה מאד בפירוק.

פיני קבלו: יש פה רמיסה של הדמוקרטיה.

פיני קבלו: משרד הפנים ושר הפנים נותנים יד בעקיפין לכל מיני חוקים שמפילים את הרשויות המקומיות.

פיני קבלו: רק לפני שבוע בוועדת השרים הוא נתן יד לחקיקה בוועדת החינוך, שמכבידה על מערכות החינוך בבתי ספר בצורה משמעותית.

פיני קבלו: הוא דיבר פה על קיצוץ במענקים, לא שמענו את קולו של שר הפנים בעניין הזה- - -

אופיר פינס-פז: מאה אחוז.

אופיר פינס-פז: החוק הזה, החדש, של החינוך, הוא שערורייה.

פיני קבלו: לא ייתכן שמשרד הפנים נותנים יד לחקיקה, ולא רק בוועדת הפנים אלא גם בוועדת העבודה והרווחה.

פיני קבלו: אנחנו לא מוצאים שום הגנה.

פיני קבלו: החוקים האלה מכבידים ומטילים עומס.

פיני קבלו: במקום להציע עזרה אחר כך למנהיגים שנמצאים במקומות קשים, מתמודדים עם מקומות קשים ואוכלוסייה קשת יום וענייה – אני יודע מה הם עוברים, הם מאוימים ומשפחותיהם מאוימות.

פיני קבלו: היד הקלה הזו של פירוק והתנהלות – כשבאים לכאן אנשים ממרחקים, אי אפשר שבדיון כזה מנכ"ל משרד הפנים לא ייתן אוזן קשבת לשמוע אותם.

פיני קבלו: אולי, בוועדות חקירה שהיו צריכות לתת לו את הנתונים על הבעיות, הוא לא הקשיב להם.

פיני קבלו: לפחות שישמע אותם כאן.

פיני קבלו: וזה תמיד קורה.

פיני קבלו: כל ועדה, או השר או המנכ"ל לא מקשיבים עד הסוף, קמים והולכים.

פיני קבלו: הם משמיעים את דבריהם והולכים.

פיני קבלו: זו לא התנהלות.

פיני קבלו: לא יכול להיות שלא יהיה דיון אחד שאפשר למצות אותו עד הסוף.

פיני קבלו: הם קמים והולכים, זה פשוט זלזול בכל המערכה הפוליטית והדמורקטית.

חנא סוייד: ולמה כתוב כאן

חנא סוייד: שאתם לא רוצים להצטרף לרשוית בפניה לבג"ץ?

חנא סוייד: זה נכון?

פיני קבלו: אני חושב שהם מקבלים טיפול וליווי.

פיני קבלו: יש רשויות ובג"צים ואני לא יודע בעניין הזה.

חנא סוייד: אז תתקנו.

אופיר פינס-פז: ראש מועצת דבורייה, בבקשה.

פייסל מסאלחה: חבל באמת שמנכ"ל משרד הפנים איננו.

פייסל מסאלחה: מר רני פינצי הוא בחור נחמד, הוא מקשיב, אני לא שומע הרבה תגובות ממנו, כי מנכ"ל משרד הפנים כנראה הפך את כולם מסביב לבובות.

פייסל מסאלחה: ב-25 במרץ, יומיים לפני השימוע שלי, פרסם השלטון המקומי את ההודעה המפורסמת עד כמה משרד הפנים וההסתדרות כולם אשמים בכל המשבר הזה.

פייסל מסאלחה: גם מנכ"ל משרד הפנים הראשון של הקדנציה הזו, מר גדעון בר-לב, אחרי שהוא ייצא, כותב עד כמה משרד הפנים אשם בנושא הזה.

פייסל מסאלחה: הוא כותב נתונים מאוד מדויקים.

פייסל מסאלחה: הוא אומר שהגרעון המצטבר שהיה בסוף שנת 2003 היה 7 מיליארד ו-156 מיליון שקל.

פייסל מסאלחה: הגרעון השוטף של השלטון המקומי היה לפני שנה שני מיליארד ו-262 מיליון שקל.

פייסל מסאלחה: בא משרד הפנים באותה שנה ומוריד מיליארד ו- 800 מיליון שקל מהמענק.

פייסל מסאלחה: יש לנו גרעין של שני מיליארד 200, והוא מוסיף מיליארד 800 - כלומר, אנחנו צריכים להתמודד עם ארבעה מיליארד.

פייסל מסאלחה: כל הבסיס של המענקים היה ארבעה מיליארד ו-200 מיליון, והורד לשני מיליארד ו-400 מיליון.

פייסל מסאלחה: אלו נתונים לא שלי, אלו נתונים ארציים.

פייסל מסאלחה: ההתייעלות כמעט בלתי אפשרית.

פייסל מסאלחה: אנחנו בתור סקטור ערבי, ידוע שאם היינו מגדילים את הגבייה פי שניים, עדיין לא נוכל לשלם משכורות או להסתדר.

פייסל מסאלחה: אנחנו השכבה החלשה.

פייסל מסאלחה: אני רוצה לציין כי מענק האיזון לסקטור הערבי מהוה יותר מ-20% מהתקציב, כאשר במקביל ברוב העיריות אין בכלל מענק איזון כי יש להם מספיק.

אופיר פינס-פז: הלוואי וזה היה ברוב העיריות.

אופיר פינס-פז: ברוב העיריות יש מענק איזון.

פייסל מסאלחה: כן, אבל תל אביב והרצליה וכל אלה, להם יש הכנסה עודפת.

אופיר פינס-פז: 25 מ-250 זה עדיין לא רוב.

אופיר פינס-פז: איזה סוציו-אקונומי אתם?

פייסל מסאלחה: אנחנו אשכול 4.

פייסל מסאלחה: רציתי רק להדגיש כי בדבורייה יש הרבה משכילים, אבל אנחנו רק באשכול 4.

פייסל מסאלחה: יש 14 כפרים ערביים עם אשכול 4.

אופיר פינס-פז: דבורייה זה אחד היישובים הכי משכילים בארץ, בכל הסקטורים.

נאדיה חילו: וגם מובטלים יש שם הרבה.

פייסל מסאלחה: אני שמח לשמוע את זה.

פייסל מסאלחה: מי שאין לו אבא, הוא מנסה לשפר את המצב שלו.

מוחמד ברכה: - -

אופיר פינס-פז: יש לך על זה נתונים?

מוחמד ברכה: כן.

פייסל מסאלחה: המדינה, משרד הפנים, שילמו משכורות ללא תשלום.

פייסל מסאלחה: התשלום הראשון שקיבלנו בתור פרס על זה שחתמנו על תוכנית ההבראה, ובא מנכ"ל משרד הפנים ושואל אותי כאילו אני לא מדבורייה – אמרתם ששם יש השכלה.

פייסל מסאלחה: לא היה לי את הכסף לשלם.

פייסל מסאלחה: אחר כך הוא שואל אותי:

פייסל מסאלחה: אתה לא יודע שאסור להעסיק בלי מכרז?

פייסל מסאלחה: אמרתי לו: אדוני, מותר, תפנה לסעיף 22ט, התוספת הרביעית, כתוב שם: לאחר שיש מכרז ואף אחד לא ניגש או לא הכריזו על אף חברה, מותר לך לקבל החלטה במועצה כדי לנהל משא ומתן.

פייסל מסאלחה: אתה לא יכול לקרוא רק כותרות.

פייסל מסאלחה: הוא, אפילו, את הכותרת לא ממשיך לקרוא.

אופיר פינס-פז: מי זה?

פייסל מסאלחה: מנכ"ל משרד הפנים.

פייסל מסאלחה: והוא רק עושה מעצמו בולדוזר ולא שומע לאף אחד.

פייסל מסאלחה: אני רוצה רק לציין עוד עובדה: ב-2 בנובמבר עמלתי, בגלל ההוראה שלו מספטמבר שלא משלמים עד שמשלמים ברוטו – יש לי פיגור בתשלומים - - -

מוחמד ברכה: בולדוזרים כמוהו, בקושי זוכרים את שמם.

פייסל מסאלחה: ב-2 בנובמבר שלחתי מכתב בפקס.

פייסל מסאלחה: התקשרתי כל יום, דיברתי עם כולם.

פייסל מסאלחה: לצערי, כשהוא לא רוצה – אני לא אמרתי במקרה שכולם פקידים – הוא לא פוגש אף אחד.

פייסל מסאלחה: ב-15 בנובמבר הצלחתי לקבל הלוואה ממשרד החינוך, למרות שקיבלתי את כל הכספים שלי - - -

אופיר פינס-פז: סליחה, עוד שאלה: השימוע נעשה במעמד שר הפנים?

יהודה זימרת: לא.

יהודה זימרת: כמובן שלא.

יהודה זימרת: אין שום צורך.

יהודה זימרת: כל השימועים - - - בגלל בית המשפט העליון - - -

נאדיה חילו: תשאלו אותו עכשיו כמה שימועים נעשו בלי מעמד השר ואיפה.

נאדיה חילו: יש מגמה פה.

יהודה זימרת: אנחנו עשינו פה שימוע בהתאם לצורך, השימועים נעשים על ידי גוף אחר, ויש פסיקה ברורה על הנושא הזה.

נאדיה חילו: כל השימועים נעשים בלי שר הפנים.

קריאה: הפקידים עושים שימוע לנבחרים.

אופיר פינס-פז: חבר'ה, שימוע בלי ועדת חקירה, לא באמצעות שר פנים – בעיני, ואתה יכול להגיד לי את כל הנהלים, זה לא בסדר.

רני פינצי: זה החוק.

רני פינצי: אנחנו פועלים על פי החוק.

נאדיה חילו: צריך ועדת חקירה על כל ההתנהלות של משרד הפנים.

קריאות: - -

אופיר פינס-פז: זה חוק דרקוני.

אופיר פינס-פז: תסלח לי אנחנו נבטל אותו.

חנא סוייד: אתם בכלל פועלים בניגוד - - - ללא ועדת חקירה, אתה לא יכול לחקור את עצמך.

חנא סוייד: כי אני שלך - - -

קריאות: - -

חנא סוייד: אתה חוקר את עצמך?

רני פינצי: אדוני, זה חוק שאתה חוקקת.

רני פינצי: זה כנסת.

חנא סוייד: אני לא חוקקתי.

חנא סוייד: אני מדבר על שיקול דעת.

חנא סוייד: אין לכם שיקול דעת.

חנא סוייד: זו פשוט החלטה פוליטית.

חנא סוייד: זו החלטה פוליטית, אין לה הצדקה.

רני פינצי: אדוני תשנה את החוק, הכוח אצלך, לא אצלי.

אופיר פינס-פז: שימוע בלי שר?

רני פינצי: אבל זה מה שהכנסת אמרה.

אופיר פינס-פז: הכנסת אמרה?

אופיר פינס-פז: הכנסת היא לפעמים מטומטמת.

אופיר פינס-פז: מה אני יכול לעשות?

קריאות: - - -

מוחמד ברכה: המנכ"ל חתום על המכתב, אם אתה לא יודע.

אופיר פינס-פז: לא המנכ"ל.

אופיר פינס-פז: השר.

אופיר פינס-פז: השר חתום.

רבחי אמארה: הנה: הודעה על פיזור מועצת כפר כנא.

אופיר פינס-פז: השר חתום.

רבחי אמארה: לא נכון.

רבחי אמארה: לא זה.

רבחי אמארה: המנכ"ל.

רבחי אמארה: שני משפטים הוא שלח.

רבחי אמארה: הוא שלח עם שליח.

רבחי אמארה: בא שליח ממשרד הפנים, בטקסי, מונית, נתן לי ביד מכתב מהמנכ"ל.

יהודה זימרת: שלח עם שליח.

נאדיה חילו: היה צריך לשלוח בפקס לפי ההתנהגות הזאת.

נאדיה חילו: טוב שהוא שלח שליח.

נאדיה חילו: תגיד תודה.

רבחי אמארה: אנחנו הפקידים של המנכ"ל.

חנא סוייד: זו התנהלות שערורייתית, מה שאתם עשיתם.

קריאות: - -

אופיר פינס-פז: רבותיי, אני מבקש – תסיים במשפט אחרון.

פייסל מסאלחה: איך?

פייסל מסאלחה: עוד לא התחלתי.

פייסל מסאלחה: עוד לא אמרתי מה בדיוק יש בדבורייה, כמה דברים מוטעים הוא אמר.

אופיר פינס-פז: אז דבר חלש, אבל מהר.

אופיר פינס-פז: דבר קצר.

פייסל מסאלחה: ב-2 בנובמבר - - -

אופיר פינס-פז: כבר שמענו על ה-2 בנובמבר, יצא לנו מכל החורים.

אופיר פינס-פז: תמשיך ל-3 בנובמבר.

פייסל מסאלחה: אוקי.

פייסל מסאלחה: לצערי, תמיד אין זמן.

פייסל מסאלחה: ב-6 במרץ השנה קבעו שתהיה ועדה, ועדת בדיקה, על פי סעיף 38 ל - - -

אופיר פינס-פז: הקימו ועדת חקירה לדבורייה?

פייסל מסאלחה: לא.

פייסל מסאלחה: ביטלו אותה אחר כך.

פייסל מסאלחה: אחרי שמינו אותה, ביטלו אותו.

אופיר פינס-פז: למה ביטלו אותה?

פייסל מסאלחה: כי אפשר לעשות את זה בשעה וחצי שעה ורבע.

אופיר פינס-פז: אז בשביל מה לעשות חקירה.

פייסל מסאלחה: בשביל מה לעשות חקירה?

פייסל מסאלחה: ככה מזלזלים בכולם ונותנים את היחס הזה, ולא במקרה.

פייסל מסאלחה: אני מצטער שאין לי את הזמן להגיד לך עד כמה הוא לא נותן כבוד לאף אחד.

פייסל מסאלחה: אני התנחלתי אצלו ב-15 בנובמבר, משעה 09:30 בבוקר עד 18:00 בערב.

פייסל מסאלחה: אמרתי: יש לי שביתה בבית ספר כבר שבועיים, והיא אמורה להימשך.

פייסל מסאלחה: אני חייב לפגוש אותך.

פייסל מסאלחה: יש לך טעות בחוזר שלך, יש מקרה מיוחד בדבורייה, אני מבקש להיפגש.

פייסל מסאלחה: בשש בערב אמר לי: אם לא קבעו לך, אתה לא תראה אותי.

אופיר פינס-פז: מי אמר לך?

פייסל מסאלחה: המנכ"ל.

פייסל מסאלחה: ואני נשארתי יום שלם אצלו.

פייסל מסאלחה: אמרתי: יש לי בעיה בדבורייה, לא יכול להיות שתהיה אלימות בבית ספר, אנשים שובתים - - -

אופיר פינס-פז: לא עלית, לא ניסית ללכת לשר?

פייסל מסאלחה: שר – צריך לבקש ממנו פגישה.

פייסל מסאלחה: זה המנכ"ל שלנו.

אופיר פינס-פז: גם הוא צריך פגישה.

אופיר פינס-פז: שש שעות חיכית למנכ"ל, היית אומר: אולי אני אצליח להיכנס לשר?

פייסל מסאלחה: לא, לא חיכיתי שש שעות.

פייסל מסאלחה: מהבוקר עד שש בערב.

פייסל מסאלחה: ולא הצלחתי לפגוש אותו.

פייסל מסאלחה: זה המנכ"ל שלנו.

פייסל מסאלחה: וחבר שאין לו את ההשכלה המספקת כדי שיקרא את הכל.

פייסל מסאלחה: שיקרא.

פייסל מסאלחה: אף מכתב שלי הוא לא קרא.

פייסל מסאלחה: אף מכתב.

פייסל מסאלחה: אני שולח לו מכתבים, לפעמים שישה עמודים, לפעמים שבעה עמודים, הוא לא קורא שום דבר.

פייסל מסאלחה: אני רוצה לומר לך עוד דבר, אדוני.

פייסל מסאלחה: נאמרו כאן דברים בקשר לגבייה - - -

אופיר פינס-פז: אני מבקש ממך משפט לסיום.

פייסל מסאלחה: אבל יש דברים מאד חשובים.

אופיר פינס-פז: אני מבקש ממך משפט לסיום, באמת.

פייסל מסאלחה: אדוני, אני לא דיברתי יותר משבע דקות.

פייסל מסאלחה: תן לי עוד כמה דקות.

מגלי והבה: אולי אם לא נמצה את הדיון נקבע דיון נוסף.

פייסל מסאלחה: אדוני, יש התייחסות לאחוז הגבייה במשרד הפנים, בצורה שגויה ובכוונה.

פייסל מסאלחה: החוק לא דיבר על אחוז גבייה של אותה שנה, על חשבון אותה שנה.

פייסל מסאלחה: אני יכול להקריא את הסעיף עצמו, שנדע מה בדיוק החוק אומר לגבי אחוז הגבייה.

פייסל מסאלחה: לפי הנתונים האלה, החוזים הם שגויים, לא נכונים ולא אמיתיים.

פייסל מסאלחה: למשל, הוא כותב שיש לי 27% גבייה בארנונה בשנת 2004, כאשר בפועל, על פי חוק, זה 72%.

פייסל מסאלחה: מצד שני, זה אותו סכום – חבל שאף אחד לא מקשיב – ההבדל במים באותה שנה זה 91% במקום 54%.

פייסל מסאלחה: כי החוק אומר: סך הכל גבייה באותה שנה.

פייסל מסאלחה: החוק לא התייחס לגבייה של אותה שנה על חשבון אותה השנה.

פייסל מסאלחה: ואפשר לקרוא את הסעיף הזה, ויש לי אותו כאן.

פייסל מסאלחה: ולא הזכירו את זה, והם אומרים שאנחנו לא גובים מספיק.

פייסל מסאלחה: בשנת 2005 בא מנכ"ל משרד הפנים שיצא, אבו-ראזק, והחזיר את זה על פי חוק, וכולם עמדו אז במענק המותנה בפעילות הכספים.

פייסל מסאלחה: הם מציגים כאן נתונים לא נכונים.

פייסל מסאלחה: עכשיו אני רוצה להגיד גם בקשר לגירעון השוטף.

פייסל מסאלחה: הצלחתי לחסוך בשנת 2004, לפני שהיה לי חשב מלווה, חמישה מיליון שקל.

פייסל מסאלחה: בשנת 2005-2006 היה לי חשב מלווה, לא חסכנו בעוד שקל אחד, אפילו.

נאדיה חילו: יצירתי מאד.

רבחי אמארה: שני משפטים.

פייסל מסאלחה: אני יכול להגיד עוד מילה, אדוני?

רבחי אמארה: שני משפטים במכתב.

אופיר פינס-פז: רק את זה קיבלת?

רבחי אמארה: רק את זה.

נאדיה חילו: שליח במונית, וביקשו שהוא ישלם על המונית.

רבחי אמארה: שליח עם מונית.

רבחי אמארה: רק את זה.

רבחי אמארה: כל חברי המועצה הלכו הביתה בגלל הנייר הזה.

רבחי אמארה: רעדנו מזה.

רבחי אמארה: כל הכפר התאסף.

רבחי אמארה: משרד הפנים.

נאדיה חילו: צריך לתבוע אותו תביעה תקדימית, את משרד הפנים.

פייסל מסאלחה: אני יכול לסיים?

פייסל מסאלחה: אני קיבלתי אותו מכתב, שכתוב בו: פייסל מסאלחה ראש מועצת דבורייה, והעתק: חברי מועצת כפר כנא.

פייסל מסאלחה: אותו מכתב, לא שינו את חברי המועצה, רק את שם ראש המועצה.

פייסל מסאלחה: לא שינו שום דבר, אותו מכתב.

קריאה: גם ירכא.

קריאה: רשמו למטה: חברי מועצה מקומית כפר כנא.

מוחמד ברכה: לפחות, המועצה בירכא והמועצה בדבורייה עדיין מתפקדות, אז היה אפשר לשלוח אליהן.

פייסל מסאלחה: שאלו אותי בשימוע, אמרתי: חבל שלא עשו ועדת חקירה.

פייסל מסאלחה: אני רוצה לציין שבשנת 2005 כתוב שהיה לי גירעון עשרה מיליון ו-400,000.

פייסל מסאלחה: לי בפועל, היה גירעון 4 מיליון ו-400,000.

פייסל מסאלחה: הגירעון הזה – אני הוספתי שישה מיליון שקל הפרשה לריבית והפרשה למשפטיות, בגלל החובות של שנים קודמות.

פייסל מסאלחה: בגלל הגירעון שירשתי.

פייסל מסאלחה: ואני חייב לרשום את זה לפי העקרונות החשבונאיים המקובלים.

פייסל מסאלחה: בפועל, לפי ההתנהלות שלי, הגירעון היה 4 מיליון שקל, שזה 11% גירעון, אפילו לא עומד בתקנה הזאת שאתם מפעילים אותה.

פייסל מסאלחה: וגם שנה לפני, אותו דבר.

מוחמד ברכה: תסכם.

פייסל מסאלחה: אני מקווה לפחות שאתם רושמים מה שאני אומר.

קריאות: רושמים, רושמים.

קריאות: הכל מוקלט.

אופיר פינס-פז: טוב.

אופיר פינס-פז: עכשיו אני אגיד לכם מה אני עושה.

אופיר פינס-פז: יש לנו עשר דקות, כי אני רוצה לסכם את הדיון.

חנא סוייד: אני מבקש לדבר, כמציע.

אופיר פינס-פז: לא נוכל.

אופיר פינס-פז: אתם רוצים לדחות את זה לישיבה אחרת?

רבחי אמארה: הנושא מדובר בעתיד שלנו, עתיד של הילדים שלנו.

רבחי אמארה: עתיד המדינה והכפרים.

רבחי אמארה: מה זה עשר דקות בשביל עתיד של 50,000 תושבים ישראלים במדינה?

אופיר פינס-פז: אדון ראש המועצה, אנחנו ב-11 לא פה.

אופיר פינס-פז: זהו.

אופיר פינס-פז: אלה הכללים.

אופיר פינס-פז: בבקשה.

אופיר פינס-פז: אני אתן לאחד, אחד מכל יישוב, ולחבר כנסת אחד, בריצ'רץ'.

אופיר פינס-פז: כל אחד מכל יישוב וכל חבר כנסת, ידבר שתי דקות על השעון שלי.

אופיר פינס-פז: בבקשה.

מולא יוסף: אני אוהב לחרוג קצת.

אופיר פינס-פז: אתה אוהב לחרוג – לא אצלי.

מולא יוסף: אז ככה: מסרו לנו את המכתב של פירוק מועצת ירכא ביום החג שלנו, שהוא כמעט החג היחידי שמוכר.

מולא יוסף: כמו שהוא, המנכ"ל, כיבד אותנו עכשיו ויצא, זה בדיוק מה שנעשה.

מולא יוסף: קיבלנו את ההודעה על פירוק מועצת ירכא בדיוק כשהיו לנו שלושה חודשים גביית ארנונה של 8 מיליון שקל.

מולא יוסף: כולנו יצאנו לבתים, התחננו לאנשים: בואו, חבר'ה, תשלמו.

מולא יוסף: לא טוב בשביל ירכא שלא נשלם את הארנונה, והתחילו אנשים לשלם ברצף.

מולא יוסף: כפר ירכא – אני לא יודע מי אלה שישבו בוועדה, בשימוע, אף אחד מהם לא מכיר את ירכא.

מולא יוסף: אנחנו לא חיים באוהלים, יש לנו בתים, יש לנו מפעלים, יש לנו סטודנטים, יש לנו ילדים, יש לנו הכל.

מולא יוסף: חבל.

מולא יוסף: עכשיו, משך את תשומת לבי שכל חברי הכנסת שדיברו על שוויון הזכויות שלנו, קשרו אותנו עם כל האוכלוסייה – האסלה שלהם מנויילנת.

מולא יוסף: אין לנו טיפת חלב בירכא, אבל האסלה שלכם פה, עם ניילון, נקייה.

מולא יוסף: שומרים על הבריאות שלכם.

אופיר פינס-פז: זה לא שלנו, זה של האורחים.

מולא יוסף: של האורחים.

מולא יוסף: כן, יפה.

מולא יוסף: ובירכא אין טיפת חלב.

מולא יוסף: אז חבר'ה, משרד הפנים רצה לקבור את הקול, את המצפן של ירכא.

מולא יוסף: הוא הכניס אותו לארון.

מולא יוסף: אני, בתור תושב ירכא, לצערי – אני הנחתי ארון בכניסה למועצה.

מולא יוסף: ואני אומר, ולא מתבייש להגיד את זה: כל ועדה, כל בן אדם, שיעז להיכנס לירכא ולהגיד: אני אנהל את ירכא, הוא ייכנס לארון.

מולא יוסף: כי אנחנו ננהל את ירכא.

מולא יוסף: אנחנו תושבי ירכא.

מולא יוסף: אנחנו - - -

אופיר פינס-פז: רגע, רגע, רגע - - -

דני יתום: - -

קריאות: - -

מולא יוסף: - -

דני יתום: סליחה, סליחה.

דני יתום: זה לא מקובל, סליחה.

דני יתום: אני באתי באופן מיוחד כדי לעזור לירכא.

דני יתום: אתה לא תדבר בצורה כזאת.

דני יתום: תקשיב לי.

דני יתום: אני באתי לעזור לכם.

דני יתום: אתה לא תדבר בצורה כזאת.

דני יתום: אתה לא תכניס אף אחד לתוך ארון, עם כל הכבוד - - -

מולא יוסף: - -

אופיר פינס-פז: מה זה?

אופיר פינס-פז: איך אתה מדבר?

דני יתום: אפילו לי הבאת את הסעיף.

דני יתום: תתבייש.

אופיר פינס-פז: צא.

אופיר פינס-פז: צא החוצה.

אופיר פינס-פז: צא.

מולא יוסף: ככה למדתי.

דני יתום: ככה לא מדברים.

דני יתום: אין פה אלימות.

דני יתום: (מולא יוסף יוצא מן האולם)

אופיר פינס-פז: צודק במאה אחוז.

אופיר פינס-פז: חברת הכנסת חילו, בבקשה.

אופיר פינס-פז: יש גבול.

רפיק סלאמה: כנראה - - -

אופיר פינס-פז: סליחה, סליחה.

אופיר פינס-פז: אין כנראה, רפיק.

רפיק סלאמה: ככה הם, רגילים לאלימות.

רפיק סלאמה: זה כנראה.

רפיק סלאמה: זה המצב במדינה.

רפיק סלאמה: אם לא מפגינים ואם לא דופקים בראש, לא שומעים אותם.

רפיק סלאמה: זה הכאב שלו.

קריאות: - -

אופיר פינס-פז: תנו לנאדיה לדבר.

נאדיה חילו: אני רוצה להתחיל בהמלצה מאד ברורה שמתבקשת מהדיון ומפרטי הדיון שנאמרו פה, חד משמעית, שהוועדה תמליץ ותקרא לוועדת חקירה על ההתנהלות התוך פנימית של משרד הפנים.

נאדיה חילו: סטייה מתקנון - - -

אופיר פינס-פז: את יכולה לבדוק את זה כחברת כנסת, סליחה.

אופיר פינס-פז: את רוצה לעשות ועדת חקירה פרלמנטרית – זו זכותך.

אופיר פינס-פז: זו סמכות של חבר כנסת לא של ועדה.

אופיר פינס-פז: את רוצה לעשות את זה?

אופיר פינס-פז: תעשי את זה.

נאדיה חילו: הוועדה לא יכולה להחליט?

נאדיה חילו: היא לא יכולה להמליץ?

אופיר פינס-פז: לא.

אופיר פינס-פז: היא לא יכולה.

אופיר פינס-פז: זו סמכות של חבר כנסת.

מוחמד ברכה: זו כמו הצעה רגילה, שמגישים אותה, וזה עובר - יש פרוצדורה.

נאדיה חילו: אז אם אין סמכות, אני רוצה שיירשם שאני מוחה בצורה מאד קשה, קודם כל על האטימות הכמעט טוטאלית של מנכ"ל משרד הפנים.

נאדיה חילו: אני נכחתי לא פעם בדיון על רשויות מקומיות, על מצוקות כאלה ואחרות – היום העניין של שלושה הכפרים, אבל היו גם עניינים קודמים – על חוסר האוזן הקשבת הטוטאלית, הזלזול.

נאדיה חילו: הוא לא שר, הוא בא, יושב כמה דקות ועוזב.

נאדיה חילו: זה דפוס התנהגות קבוע אצלו, ומאפיין, ובדרך כלל בוועדה הזאת.

נאדיה חילו: אני חושבת שגם שרים שיושבים בוועדות – ואנחנו כולנו משתתפים בוועדות – יושבים לפעמים עד סוף הדיון.

נאדיה חילו: כי הוא לא בא לתת לנו הרצאה.

אופיר פינס-פז: תודה.

נאדיה חילו: עוד משפט.

נאדיה חילו: אני חושבת שאי אפשר להתעלם ממצוקה מתמשכת, מתקציבים של חוסר איזון, אי אפשר להתעלם מכך שהעוני וחוסר הגבייה נובעים גם מאלמנטים שאין עליהם שליטה.

נאדיה חילו: אי אפשר להתעלם מזה שאין אזורי תעשייה, אי אפשר להיות אטומים לכל הגורמים שמעלים את העניין, ורק ללכת ביד קשה, בהחלטה בלי שום שיקול דעת.

נאדיה חילו: אדוני היושב ראש, אתה גם משפטן בהשכלה שלך.

אופיר פינס-פז: אני לא, אבל אני מבין קצת במשפטים.

נאדיה חילו: אוקי.

נאדיה חילו: גם בבית המשפט העליון הרבה פעמים ניתנת אפשרות לשיקול דעת ולסטייה מחוקים.

נאדיה חילו: לא ניתן לחשוב שלא הופעל שום שיקול דעת, באף אלמנט, אלא להכניס את כל האנשים פה למסע של ייסורים, למבוך שאין לו שום דבר אחרת.

נאדיה חילו: אני רוצה לשאול אותך, רני, שאלה קונקרנטית.

נאדיה חילו: אם נעשה שימוע, האם אין אפשרות לעשות שימוע חוזר?

נאדיה חילו: למשל לכפר כנא, ששמענו עליהם שיש להם נתונים נוספים.

נאדיה חילו: יש אפשרות מעשית כזאת?

רני פינצי: הנושא של כפר כנא נמצא כרגע בבג"ץ.

נאדיה חילו: אבל יש אפשרות?

נאדיה חילו: בלי קשר.

רפיק סלאמה: אני לא נמצא בבג"ץ אני רוצה שימוע.

אופיר פינס-פז: רפיק, אני מבקש ממך.

רפיק סלאמה: אני רוצה שימוע.

נאדיה חילו: מעשית, יש אפשרות לעשות שימוע נוסף?

נאדיה חילו: כמו שצריך.

רני פינצי: אני חושב שלא ואני חושב שהשימוע נעשה כצריך, כדין.

נאדיה חילו: אתה חושב או שאתה בטוח?

קריאה: אפשר, אפשר.

מוחמד ברכה: - -

רני פינצי: השימוע נערך כדין.

נאדיה חילו: אני ממליצה, אדוני היושב ראש, לבקש ולהמליץ לשר הפנים - אם זאת סמכותו – לעשות שימוע נוסף, וללכת לפי כל הכללים, ולא לשלוח פקסים, מכתבים או שליחים.

אופיר פינס-פז: תודה.

אופיר פינס-פז: בבקשה, הנציג של כפר כנא.

פתחי עמארה: שלום לאדוני היושב ראש, שלום לחברי הכנסת, שלום לכולם.

פתחי עמארה: אני חבר הוועדה שהוקמה נגד החלטת משרד הפנים והמנכ"ל.

פתחי עמארה: אני לא רוצה להיכנס למספרים ולא רוצה להיכנס לאף נתון – יש פה את ראש המועצה, הוא אמר את הנתונים.

פתחי עמארה: אבל, אני מוחה על ההתנהגות של מנכ"ל משרד הפנים והזלזול, הן כשדיברו חברי כנסת והן כשדיבר ראש המועצה.

פתחי עמארה: הבעת הפנים שלו, והלעג והצחוק, החיוך, זה לא נאה לבן אדם שמכהן כמנכ"ל משרד הפנים.

פתחי עמארה: זה אפילו לא נאה לאדם בתפקיד ציבורי.

פתחי עמארה: גם כשחברים דיברו, גם תנועות האיום שלו – זו תנועה של איום – זה לא מקובל בכלל, בשום מקום בעולם.

פתחי עמארה: תודה.

אופיר פינס-פז: תודה.

אופיר פינס-פז: חבר הכנסת יתום.

דני יתום: חברים יקרים, אני מתרשם שמשרד הפנים לא מבין שהרשות המוניציפלית היא נכס ולא נטל.

דני יתום: הוא מתייחס, כך אני מתרשם, בחלק גדול מהמקרים, אל הרשות המוניציפלית כאל נטל.

דני יתום: אחרת, אם הוא היה מתייחס אליה כאל נכס וכזרוע ביצוע של השלטון המרכזי, הוא היה צריך לעזור הרבה מעבר למה שנעשה גם היום.

דני יתום: כי ועדה קרואה, כפי שקיבלתי תשובה וכפי שידעתי עוד קודם לכן – זו היתה שאלה רטורית בעצם – היא לא פתרון לשום דבר.

דני יתום: הדבר הנוסף זה שאסור שהפיזור של המועצות יהפוך להיות דבר סיטונאי.

דני יתום: ברגע שהוא הופך להיות דבר סיטונאי, פירושו של דבר שהוא נוגד דמוקרטיה.

דני יתום: יש כאן איזשהו פן, קו של התנהגות, שאיננו מכבד את הנבחרים ואיננו מכבד את הדמוקרטיה.

דני יתום: אני מתרשם שיש קשיים גדולים מאד למועצות המקומיות, ומשרד הפנים היה צריך להתייחס בצורה הרבה יותר נכבדה ובכובד ראש הרבה יותר גדול וראוי לקשיים של המועצות, ולצאת מגדרו כדי לסייע.

דני יתום: במקום שהוא ייצא מגדרו כדי לסייע, אני שם לב שמשרד הפנים שולח לעתים חשב מלווה, אבל לא תמיד האנשים הללו הם האנשים המתאימים.

דני יתום: תוכניות הבראה חייבות להיות תוכניות ריאליות – זה באחריות משרד הפנים, לא רק באחריות המועצות המקומיות.

דני יתום: משרד הפנים חייב להבטיח שהתוכנית היא תוכנית ריאלית ולא יכול להיות שמשרד הפנים יתבע מראש מועצה לבצע תוכנית לא ריאלית.

אופיר פינס-פז: ועל זה אני מוכרח לקטוע אותך – אני אחזיר לך את הזמן – הגיע אלי נייר של ישיבה שהתקיימה במשרד ראש הממשלה, עם כל המנכ"לים.

אופיר פינס-פז: אגב, לא בתקופתי.

אופיר פינס-פז: אחרי לכתי: "יש לציין כי מנכ"לי משרד האוצר והפנים מסכימים לקביעה שהרשויות הנ"ל אינן יכולות לעמוד בתוכנית של הממשלה".

דני יתום: נכון.

דני יתום: רפיק קרא את זה.

דני יתום: אני מתרשם ממה שמעתי כאן, שגם דבורייה, גם כנא וגם ירכא ממריאות.

דני יתום: בכל זאת, המצב טיפה יותר טוב מאשר היה קודם לכן.

דני יתום: אני אומר טיפה כדי להישאר ב"אנדר סטייטמנט".

דני יתום: לכן צריך לתת להן סיכוי נוסף.

דני יתום: אנחנו, חברי כנסת וחברי ועדת הפנים, חייבים להביע עמדה.

דני יתום: אנחנו חייבים לבקר את משרד הפנים.

דני יתום: אני לא חושב שאנחנו צריכים לקבל את החליטות שר הפנים.

דני יתום: צריך לתבוע את שר הפנים לבנות תוכנית מלווה קונסטרוקטיבית יחד עם הרשויות, ולאפשר למועצות המקומיות להמשיך עד הבחירות, ולחייב את משרד הפנים לעזור, להדריך ולסייע.

דני יתום: שורה תחתונה: ששר הפנים ימשוך את החלטותיו וייתן סיכוי נוסף למועצות הללו.

דני יתום: תודה.

אופיר פינס-פז: תודה.

מגלי והבה: רק הערה: אם לא נמצה את הדיון היום, נמשיך אותו, או החלטה להקפיא עד שיהיה דיון נוסף.

אופיר פינס-פז: חבר הכנסת ברכה, בבקשה, אחרון, ואני מסכם.

סעיד נפאע: גם אני מבקש, בבקשה.

אופיר פינס-פז: חבר הכנסת סעיד נאפע.

אופיר פינס-פז: כן.

אופיר פינס-פז: ודאי, צר לי, אתה עדיין לא מוכר לי.

מוחמד ברכה: אדוני היושב ראש, אני מבקש שהוועדה תרשום לפניה את תשובתו של מנכ"ל משרד הפנים לשאלתו של חבר הכנסת דני יתום אודות יעילותן של ועדות קרואות.

מוחמד ברכה: הם מקבלים החלטות, ואין להם נתונים מינימליים לגבי היעילות של העניין.

מוחמד ברכה: זה דבר אחד.

מוחמד ברכה: דבר שני, אם יש כישלון, משרד הפנים, יש לו חלק הארי בכישלון הזה, כי כל המועצות האלה התנהלו עם חשב מלווה של משרד הפנים באופן הדוק, ובתוכניות הבראה שנכפו על ידי משרד הפנים.

מוחמד ברכה: שלוש, אני חושש שהיהירות והשחצנות של אנשי משרד הפנים עוברת כל גבול.

מוחמד ברכה: בסופו של דבר, האדם הכי זמני שישב באולם הזה מהבוקר הוא מנכ"ל משרד הפנים.

מוחמד ברכה: האנשים האלה הם נבחרי ציבור, ולא יכול כל פקיד מטעם או הוא עצמו, לבוא ולחרוץ גורלות של אנשים שנבחרו על ידי ציבור, על אחת וכמה וכמה כשהם זוכים לתמיכה בתוך המועצה, וזוכים לתמיכה בתוך הציבור שלהם.

מוחמד ברכה: ארבע, אני חושש שבמצב הזה גם אם נקבל סיכום חיובי – ואני בטוח שהיושב ראש יקפיד על סיכום נאות – צריך לעזור להם להקשיב אם הם לא מקשיבים.

מוחמד ברכה: זאת אומרת: זכות המחאה עדיין נשמרת.

מוחמד ברכה: אני לא מדבר על ארונות מתים, חס וחלילה.

מוחמד ברכה: אני מדבר על אי שיתוף פעולה עם ועדות קרואות, אני מדבר על מרי אזרחי בתשלום מסים לאותן ועדות קרואות, אני מדבר על מחאה לגיטימית, שיקשיבו לה היטב היטב בכל מדינת ישראל.

מוחמד ברכה: לפני כמה שבועות היתה הפגנה של אנשי ירכא – השתתף שם חברי, חבר הכנסת סוויד, בכביש עכו צפת.

מוחמד ברכה: שלשום הפגנה של אנשי כפר כנא שהיתה מול משרד הפנים, אני השתתפתי בה וגם אחרים.

מוחמד ברכה: אני אומר לכם: תקראו את הכותרת שקיימת על הקיר.

מוחמד ברכה: אתם משחקים באש, אתם משחקים בגורלות של אנשים וגם בהכרעה של ציבור שלם.

מוחמד ברכה: לא יתכן שהפירוק יהיה החלטה אדמיניסטרטיבית, אבל גם יהיה לה אופי סקטוריאלי.

מוחמד ברכה: גם אם תגיד לי מיליון פעם נגד זה, עדיין אי אפשר להשתחרר מהרושם שזה מכוון כלפי רשויות ערביות חלשות.

מוחמד ברכה: כשמפרקים את איפה שהלך מצנע, מזרימים לו כסף.

מוחמד ברכה: כשממזגים את הכרמל - יובש.

רני פינצי: - - -

מוחמד ברכה: תקראו את הדברים.

אופיר פינס-פז: תודה.

אופיר פינס-פז: חבר הכנסת סעיד נאפע.

סעיד נפאע: כדי שהוועדה הזאת תצא באיזושהי החלטה מחייבת, הצעתי לשני המציעים שיש מקום לדחות את הדיון הזה כדי שהוא ימוצה, אבל בכל זאת אני אגיד משפט אחד ליושב ראש וגם לחברי הכנסת:

סעיד נפאע: אני חושב שנקודת המוצא היא בחוות דעתו של המנכ"ל עצמו, שכתב: "אמר שר הפנים, אינו רשאי להימנע מהפעלת הסמכות - - - אלא כחריג לכלל, וזאת בנסיבות מיוחדות".

סעיד נפאע: כל הדברים האלה ששמענו פה, הנסיבות האלה כנראה שלא רק לא נשמעו, אלא לא נבדקו, וחוות הדעת הזו, אם היא היוותה את הבסיס בפני השר כדי לפרק את המועצות המקומיות, כאשר פן כל כך חשוב חסר ממנה, אני חושב שההחלטה היא לא רק לוקה בחסר אלא ממש שערורייתית.

סעיד נפאע: כבוד היושב ראש, אני מבקש לעיין בפסקה שלוש ולראות איזו חוות דעת הונחה השר כדי להגיע להחלטה.

אופיר פינס-פז: אתה טוען שחוות הדעת לא שלמה.

חנא סוייד: אני מבקש משפט אחד, הרי אני מציע של הנושא.

חנא סוייד: אני חושב שכאן התקבלה החלטה שהיא לא בסמכות.

חנא סוייד: אי אפשר לפזר מועצה ולבטל את החלטת הבוחר על ידי חקיקת משנה.

אופיר פינס-פז: יפה.

אופיר פינס-פז: אסור היה לי לתת לך לדבר.

חנא סוייד: זו שערורייה, לחלוטין.

חנא סוייד: לכן, אני קורא למשרד הפנים לחזור בו מיד מההחלטה הזאת.

חנא סוייד: עוד יותר, אני מזהיר מאד מפני הכוונה ששמענו כאן, שלא עושים בחירות במועד שלהן.

חנא סוייד: זו תהיה עוד שערוריה על גבי שערוריה.

אופיר פינס-פז: תודה רבה.

אופיר פינס-פז: אני רוצה לסכם את הדיון.

אופיר פינס-פז: קודם כל, אני רוצה לומר לחבריי ממשרד הפנים, כי הם חבריי: אתם בפעם הראשונה משתמשים בהוראות חוק, אתם בפעם הראשונה משתמשים בתקנות משנה של חקיקת משנה.

אופיר פינס-פז: אני אומר לכם – אני לא משפטן, מבין משהו בבג"ץ.

אופיר פינס-פז: אני אומר לכם: אתם לא הולכים על קרקע מוצקה לפי דעתי.

חנא סוייד: זה לא 206.

אופיר פינס-פז: אני חושב שלא נכון להפסיק כהונה של ראש רשות נבחר בתקנת משנה, אפילו לא בהוראת החוק, בלי ועדת חקירה, כשבשימוע לא יושב השר עצמו, כששולחים מכתב בדרך שבה הוא נשלח, בלי ההסברים - - -

חנא סוייד: וכשמשרד הפנים שותף גם בניהול.

חנא סוייד: כך הוא חוקר את עצמו.

אופיר פינס-פז: אני אומר לכם: אני חושב שזו לא דרך נכונה.

אופיר פינס-פז: צריך להקים ועדת חקירה לתפקוד הרשות, ראש הרשות, על פי הכללים האחרים, והיה די זמן לעשות את זה, היה צריך לעשות את זה.

אופיר פינס-פז: ואז, אחרי ועדת חקירה שגם שומעת את הציבור – התקנה הזאת היא לפי דעתי תקנה לא ראויה.

אופיר פינס-פז: אני חושב ששגגה יצאה תחת ידה של הכנסת חד משמעית.

אופיר פינס-פז: אני חושב שזה היה בתקופת ליקוי המאורות של נתניהו- פורז, שפה היתה איזושהי חותמת גומי בוועדת הכספים שהעבירה כל שטות.

קריאה: כן.

קריאה: בחוק ההסדרים.

אופיר פינס-פז: בחוק ההסדרים.

אופיר פינס-פז: ואני אומר לכם: זה דבר שצריך לבטל אותו, חד משמעית.

אופיר פינס-פז: לבטל אותו.

אופיר פינס-פז: ואני קורא לחברי הכנסת ליזום הצעת חוק לביטול הדבר הזה שהוא סעיף דרקוני.

אופיר פינס-פז: להפסיק כהונה של ראש רשות מכהן שנבחר בבחירות דמוקרטיות, אי אפשר בשימוע מהסוג הזה, במהירות כזאת, בלי ועדת חקירה מסודרת שתבחן את הדברים.

אופיר פינס-פז: אני זוכר שכשאני פיטרתי ראשי רשויות – פיטרתי אותם על רקע אי אישור תקציב, ישבתי בחלק גדול מהישיבות, זה גם היה נושא נקודתי של אי מעבר תקציב, שזה נושא ברור שתקציב עבר או לא עבר.

אופיר פינס-פז: השאלה מי אשם, מי לא אשם, כמה ראש הרשות אשם, כמה הוא לא אשם – אלה שאלות שצריך לבחון אותן ברגישות רבה.

אופיר פינס-פז: כשמדובר על חוסר תפקוד כולל?

יהודה זימרת: זה לא חוסר תפקוד.

יהודה זימרת: המחוקק לא דיבר פה על חוסר תפקוד.

יהודה זימרת: יש רשויות שאין להן גירעון, למשל, אבל הן מתנהלות באופן לא תקין.

יהודה זימרת: זו העילה הרגילה שמחייבת ועדה קרואה.

מוחמד ברכה: לא הבנתי.

יהודה זימרת: יכול להיות שהבעיה היא לא כספית.

יהודה זימרת: לא בשיעורי הגבייה או דברים כאלה, בעיית התנהלות שלה.

יהודה זימרת: יש כאן מנגנון מאד מיוחד, לא חובה להקים ועדת חקירה.

יהודה זימרת: אבל יש רשויות שאחוזי הגבייה שלהן מאד נמוכות, לאורך תקופה מאד נמוכות – הוא קבע גם מנגנון שיפור.

יהודה זימרת: הוא קבע במפורש - - - ואז חובה להקים ועדת חקירה.

מוחמד ברכה: בשביל זה יש בחירות.

מוחמד ברכה: הבחירות הן שמכריעות גורלם של נבחרים.

מוחמד ברכה: לא אתה, עם כל הכבוד, ולא אלה שמעליך.

אופיר פינס-פז: חבר הכנסת ברכה.

מוחמד ברכה: גם אם אין גירעונות, גם אם יש גבייה – מה אתם?

מוחמד ברכה: אלוהים?

אופיר פינס-פז: תרשה לי.

אופיר פינס-פז: גם אם מדובר בעילות אחרות, אני חושב שהמנגנון של שימוע בלי ועדת חקירה מסודרת שיכולה לבצע עבודה לאורך זמן בצורה יותר יסודית, ואחר כך לבדוק, ואחר כך לזמן את ראשי הרשויות, כל הדברים האלה – נראה לי קלות בלתי נסבלת של ביטול ההליך הדמוקרטי.

אופיר פינס-פז: מה גם שלצערנו, המנגון החלופי של ועדה קרואה בדרך כלל לא מוכיח את עצמו.

אופיר פינס-פז: הלוואי שהיו פתרונות אחרים – לא שלי יש הצעות – אבל זה לא מוכיח את עצמו.

אופיר פינס-פז: זה לא שאתה אומר: רגע, יש פה ועדה קרואה, אז מיד הכל יהיה נהדר ונפלא.

אופיר פינס-פז: מצד שני, שיהיה ברור לגמרי גם מה עמדתי: ראשי רשויות שלא מתפקדים לאורך זמן בצורה קשה, אי ן ספק שאי אפשר לעבור לסדר היום על הדבר הזה.

אופיר פינס-פז: הדבר הזה צריך להיבדק.

אופיר פינס-פז: אני עצמי הפסקתי כהונה של ראשי רשויות.

אופיר פינס-פז: אבל עוד פעם: יש דרך לעשות את זה, צריך לעשות את זה בצורה מאד מאד יסודית - - -

קריאה: דבורייה – זה חצי שנה לפני שאסור לפזר.

קריאה: שנה וחצי לפני בחירות.

אופיר פינס-פז: עכשיו אני רוצה להגיד כך: אני הייתי ממליץ במקרה הזה להעמיק את הבדיקה.

אופיר פינס-פז: אני יודע שהחוק לא מחייב אתכם להקמת ועדת חקירה, אבל הוא לא מונע מכם הקמת ועדת חקירה לתפקוד ראש הרשות.

אופיר פינס-פז: הייתי בהחלט מציע, כמו שאמרו פה חברי כנסת לשר, או לשקול שימוע נוסף על רקע דברים חדשים שיכול להיות שהובאו בפניכם, או הקמת ועדת חקירה לחקר תפקוד ראש הרשות כמקובל על פי חוק.

אופיר פינס-פז: נדמה לי שההליך הזה הוא הליך חריף מדי, מהיר מדי, בעייתי מדי ואגב, הוא מנוסה בפעם הראשונה – גם את זה צריך לזכור.

אופיר פינס-פז: הוא חוקק ב-2004 ורק עכשיו בפעם הראשונה מנצלים אותו – אני חושב שצריך את הדברים האלה לבדוק פעם נוספת, ואם יש פרוצדורה שמאפשרת את זה – אני לא יודע אם יש – אני מציע לשקול את זה בשנית.

אופיר פינס-פז: תודה רבה.